title: 2008/647/KE,Euratom: Deċiżjoni tal-Kunsill tal- 15 ta’ Lulju 2008 dwar il-ħatra ta’ membru Finlandiż tal-Kumitat Ekonomiku u Soċjali Ewropew

text:
               8.8.2008

               MT

               Il-Ġurnal Uffiċjali ta’ l-Unjoni Ewropea

               L 213/37

         DEĊIŻJONI TAL-KUNSILL
   tal-15 ta’ Lulju 2008
   dwar il-ħatra ta’ membru Finlandiż tal-Kumitat Ekonomiku u Soċjali Ewropew
   (2008/647/KE, Euratom)
   IL-KUNSILL TA’ L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 259 tiegħu,
   Wara li kkunsidra t-Trattat li jistabbilixxi l-Komunità Ewropea ta’ l-Enerġija Atomika, u b’mod partikolari l-Artikolu 167 tiegħu,
   Wara li kkunsidra d-Deċiżjoni 2006/651/KE, Euratom (1),
   Wara li kkunsidra l-proposta mressqa mill-Gvern Finlandiż,
   Wara li kkunsidra l-opinjoni tal-Kummissjoni,
   Billi post ta’ membru tal-Kumitat Ekonomiku u Soċjali Ewropew sar battal wara r-riżenja tas-Sur Eero LEHTI,
   IDDEĊIEDA LI:
   Artikolu 1
   Is-Sur Thomas PALMGREN, Rappreżentant għall-Affarijiet Internazzjonali, Suomen Yrittäjät (Federazzjoni ta’ l-Intrapriżi Finlandiżi), hu maħtur membru tal-Kumitat Ekonomiku u Soċjali Ewropew għall-bqija tal-mandat, jiġifieri sa l-20 ta’ Settembru 2010.
   Artikolu 2
   Din id-Deċiżjoni għandha tieħu effett fil-jum ta’ l-adozzjoni tagħha.

      Magħmula fi Brussell, 15 ta’ Lulju 2008.

            Għall-Kunsill

            Il-President

         M. BARNIER

      (1)  ĠU L 269, 28.9.2006, p. 13 (Edizzjoni Speċjali bil-Malti ĠU L 76M, 16.3.2007, p. 342). Id-Deċiżjoni kif emendata bid-Deċiżjoni 2007/622/KE, Euratom (ĠU L 253, 28.9.2007, p. 39).


title: 2012/631/PESK: Deċiżjoni tal-Kumitat Politiku u ta' Sigurtà EULEX KOSOVO/2/2012 tat- 12 ta' Ottubru 2012 li testendi l-mandat tal-Kap ta' Missjoni tal-Missjoni tal-Unjoni Ewropea għall-Istat tad-Dritt fil-Kosovo, EULEX KOSOVO

text:
               16.10.2012

               MT

               Il-Ġurnal Uffiċjali tal-Unjoni Ewropea

               L 282/45

         DEĊIŻJONI TAL-KUMITAT POLITIKU U TA' SIGURTÀ EULEX KOSOVO/2/2012
   tat-12 ta' Ottubru 2012
   li testendi l-mandat tal-Kap ta' Missjoni tal-Missjoni tal-Unjoni Ewropea għall-Istat tad-Dritt fil-Kosovo (1), EULEX KOSOVO
   (2012/631/PESK)
   IL-KUMITAT POLITIKU U TA’ SIGURTÀ,
   Wara li kkunsidra t-Trattat dwar l-Unjoni Ewropea, u b’mod partikolari t-tielet subparagrafu tal-Artikolu 38 tiegħu,
   Wara li kkunsidra l-Azzjoni Konġunta tal-Kunsill 2008/124/PESK tal-4 ta' Frar 2008 dwar il-Missjoni tal-Unjoni Ewropea għall-Istat tad-Dritt fil-Kosovo, EULEX KOSOVO (2), u b'mod partikolari l-Artikolu 12(2) tagħha,
   Billi:

               (1)

               Skont l-Artikolu 12(2) tal-Azzjoni Konġunta 2008/124/PESK, il-Kumitat Politiku u ta' Sigurtà (PKS) huwa awtorizzat, f’konformità mal-Artikolu 38 tat-Trattat, li jieħu d-deċiżjonijiet rilevanti bl-għan li jeżerċita l-kontroll politiku u d-direzzjoni strateġika tal- Missjoni tal-Unjoni Ewropea għall-Istat tad-Dritt fil-Kosovo (EULEX KOSOVO), inkluża d-deċiżjoni tal-ħatra ta’ Kap ta' Missjoni.

               (2)

               Fil-5 ta' Ġunju 2012, il-Kunsill adotta d-Deċiżjoni 2012/291/PESK (3) li testendi d-durata ta' EULEX KOSOVO sal-14 ta' Ġunju 2014.

               (3)

               Fis-27 ta' Lulju 2010, wara proposta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà (RGħ), il-KPS adotta d-Deċiżjoni 2010/431/PESK (4), li taħtar lis-Sur Xavier BOUT DE MARNHAC bħala Kap tal-Missjoni tal-EULEX KOSOVO b'effett mill-15 ta' Ottubru 2010. Il-mandat tiegħu ġie sussegwentement estiż permezz tad-Deċiżjoni KOSOVO/1/2012 (5) sal-14 ta' Ottubru 2012.

               (4)

               Fl-4 ta' Ottubru 2012, ir-RGħ proponiet l-estensjoni tal-mandat tas-Sur Xavier BOUT DE MARNHAC bħala l-Kap tal-Missjoni tal-EULEX KOSOVO sal-31 ta' Jannar 2013,

         ADOTTA DIN ID-DEĊIŻJONI:
   Artikolu 1
   Il-mandat tas-Sur Xavier BOUT DE MARNHAC bħala Kap ta' Missjoni tal-Missjoni tal-Unjoni Ewropea għall-Istat tad-Dritt fil-Kosovo, EULEX KOSOVO huwa b'dan estiż sal-31 ta' Jannar 2013.
   Artikolu 2
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, it-12 ta’ Ottubru 2012.

            Għall-Kumitat Politiku u ta’ Sigurtà

            Il-President

         O. SKOOG

      (1)  Dan l-isem huwa mingħajr preġudizzju għal pożizzjonijiet dwar status, u huwa konformi mal-UNSCR 1244 (1999) u mal-Opinjoni tal-QIĠ dwar id-dikjarazzjoni ta' indipendenza mill-Kosovo.

      (2)  ĠU L 42, 16.2.2008, p. 92.

      (3)  ĠU L 146, 6.6.2012, p. 46.

      (4)  ĠU L 202, 4.8.2010, p. 10.

      (5)  ĠU L 154, 15.6.2012, p. 24.


title: 2007/1/KE: Deċiżjoni tal-Kunsill ta’ l- 1 ta’ Jannar 2007 li tinnomina membri tal-Kummissjoni tal-Komunitajiet Ewropej

text:
               8.1.2008

               MT

               Il-Ġurnal Uffiċjali ta’ l-Unjoni Ewropea

               1

         DEĊIŻJONI TAL-KUNSILL
   ta’ l-1 ta’ Jannar 2007
   li tinnomina membri tal-Kummissjoni tal-Komunitajiet Ewropej
   (2007/1/KE)
   IL-KUNSILL TA' L-UNJONI EWROPEA,
   Wara li kkunsidra l-Att dwar il-kondizzjonijiet ta' l-adeżjoni tar-Repubblika tal-Bulgarija u tar-Rumanija ma' l-Unjoni Ewropea u l-adattamenti tat-Trattati li fuqhom hija bbażata l-Unjoni Ewropea, u b'mod partikolari l-Artikolu 45 tiegħu,
   Wara li kkunsidra l-opinjoni tal-Parlament Ewropew,
   Bi qbil komuni mal-President tal-Kummissjoni,
   IDDEĊIEDA:
   Artikolu 1
   Huma b'dan nominati bħala membri tal-Kummissjoni, għall-perjodu bejn l-1 ta' Jannar 2007 u l-31 ta' Ottubru 2009:

               Is-Sinjura Meglena KUNEVA

               Is-Sur Leonard ORBAN.

         Artikolu 2
   Din id-Deċiżjoni għandha tibda jkollha effett mill-1 ta' Jannar 2007.
   Artikolu 3
   Din id-Deċiżjoni għandha tiġi pubblikata fil-Ġurnal Uffiċjali ta' l-Unjoni Ewropea.

      Magħmul fi Brussell, 1 ta’ Jannar 2007.

            Għall-Kunsill

            Il-President

         F.-W. STEINMEIER


title: 2012/511/UE: Deċiżjoni tal-Kunsill tat- 23 ta’ Lulju 2012 dwar l-iffirmar, għan-nom tal-Unjoni Ewropea, tal-Konvenzjoni tal-Assistenza Alimentari

text:
               22.9.2012

               MT

               Il-Ġurnal Uffiċjali tal-Unjoni Ewropea

               L 256/3

         DEĊIŻJONI TAL-KUNSILL
   tat-23 ta’ Lulju 2012
   dwar l-iffirmar, għan-nom tal-Unjoni Ewropea, tal-Konvenzjoni tal-Assistenza Alimentari
   (2012/511/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 214(4), flimkien mal-Artikolu 218(5), tiegħu,
   Wara li kkunsidra l-proposta tal-Kummissjoni Ewropea,
   Billi:

               (1)

               L-Unjoni hija parti għall-Konvenzjoni tal-Għajnuna Alimentari 1999 (1) (“FAC 1999”), li ser tiskadi fl-1 ta’ Lulju 2012.

               (2)

               Fis-17 ta’ Novembru 2010, il-Kunsill awtorizza lill-Kummissjoni sabiex twettaq negozjati bil-għan li tilħaq ftehim dwar Konvenzjoni tal-Assistenza Alimentari (“il-Konvenzjoni”) li kellha tinkorpora fiha u tirrifletti approċċ modernizzat għall-għajnuna alimentari, u li kellha tieħu post l-FAC 1999.

               (3)

               In-negozjati ġew konklużi b’suċċess fil-25 ta’ April 2012.

               (4)

               Huwa fl-interess tal-Unjoni li tiffirma l-Konvenzjoni billi din tgħin biex jinkisbu l-għanijiet tal-għajnuna umanitarja msemmija fl-Artikolu 214(1) tat-Trattat dwar il-Funzjonament tal-Unjoni Ewropea.

               (5)

               Il-Konvenzjoni hija miftuħa għall-firma sal-31 ta’ Diċembru 2012.

               (6)

               Il-Konvenzjoni għandha tiġi ffirmata f’isem l-Unjoni Ewropea, suġġett għall-konklużjoni tagħha.

         ADOTTA DIN ID-DEĊIŻJONI:
   Artikolu 1
   L-iffirmar tal-Konvenzjoni tal-Assistenza Alimentari (“il-Konvenzjoni”) huwa b’dan awtorizzat f’isem l-Unjoni, suġġett għall-konklużjoni tal-istess Konvenzjoni (2).
   Artikolu 2
   Il-President tal-Kunsill huwa b’dan awtorizzat jaħtar il-persuna/persuni bis-setgħa li tiffirma/jiffirmaw il-Ftehim f’isem l-Unjoni.
   Artikolu 3
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, it-23 ta’ Lulju 2012.

            Għall-Kunsill

            Il-President

         C. ASHTON

      (1)  ĠU L 222, 24.8.1999, p. 40.

      (2)  It-test tal-Ftehim ser jiġi ppubblikat mad-Deċiżjoni dwar il-konklużjoni tiegħu.


title: Deċiżjoni (UE) 2016/1599 tal-Parlament Ewropew tat-28 ta’ April 2016 dwar l-għeluq tal-kontijiet tal-Impriża Konġunta ARTEMIS għas-sena finanzjarja 2014

text:
               14.9.2016

               MT

               Il-Ġurnal Uffiċjali tal-Unjoni Ewropea

               L 246/430

         DEĊIŻJONI (UE) 2016/1599 TAL-PARLAMENT EWROPEW
   tat-28 ta’ April 2016
   dwar l-għeluq tal-kontijiet tal-Impriża Konġunta ARTEMIS għas-sena finanzjarja 2014
   Il-Parlament Ewropew,

               —

               wara li kkunsidra l-kontijiet annwali finali tal-Impriża Konġunta ARTEMIS għas-sena finanzjarja 2014,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Impriża Konġunta ARTEMIS għall-perjodu mill-1 ta’ Jannar sas-26 ta’ Ġunju 2014, flimkien mar-risposta tal-Impriża Konġunta (1),

               —

               wara li kkunsidra d-dikjarazzjoni ta’ assigurazzjoni (2) dwar l-affidabbiltà tal-kontijiet u l-legalità u r-regolarità tat-tranżazzjonijiet ta’ bażi, ipprovduta mill-Qorti tal-Awdituri għas-sena finanzjarja 2014, skont l-Artikolu 287 tat-Trattat dwar il-Funzjonament tal-Unjoni Ewropea,

               —

               wara li kkunsidra r-rakkomandazzjoni tal-Kunsill tat-12 ta’ Frar 2016 dwar il-kwittanza li għandha tingħata lill-Impriża Konġunta fir-rigward tal-implimentazzjoni tal-baġit għas-sena finanzjarja 2014 (05587/2016 — C8-0055/2016),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b’mod partikolari l-Artikolu 209 tiegħu,

               —

               wara li kkunsidra r-Regolament tal-Kunsill (KE) Nru 74/2008 tal-20 ta’ Diċembru 2007 dwar it-twaqqif tal-Impriża Konġunta ARTEMIS għall-implimentazzjoni ta’ Inizjattiva Teknoloġika Konġunta f’Sistemi Inkorporati tal-Kompjuter (4),

               —

               wara li kkunsidra r-Regolament tal-Kunsill (UE) Nru 561/2014 tas-6 ta’ Mejju 2014 li jistabbilixxi l-Impriża Konġunta ECSEL (5),u b’mod partikolari l-Artikolu 1(2) u l-Artikolu 12 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (6),

               —

               wara li kkunsidra r-Regolament ta’ Delega tal-Kummissjoni (UE) Nru 110/2014 tat-30 ta’ Settembru 2013 dwar il-Mudell tar-Regolament Finanzjarju għal korpi ta’ sħubija pubblika-privata msemmija fl-Artikolu 209 tar-Regolament (UE, Euratom) Nru 966/2012 tal-Parlament Ewropew u tal-Kunsill (7),

               —

               wara li kkunsidra l-Artikolu 94 u l-Anness V tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit (A8-0092/2016),

               1.

               Jipposponi l-għeluq tal-kontijiet tal-Impriża Konġunta ARTEMIS għas-sena finanzjarja 2014;

               2.

               Jagħti istruzzjonijiet lill-President tiegħu biex jgħaddi din id-deċiżjoni lid-Direttur Eżekuttiv tal-Impriża Konġunta ECSEL, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 422, 17.12.2015, p. 9.

      (2)  ĠU C 422, 17.12.2015, p. 10.

      (3)  ĠU L 298, 26.10.2012, p. 1.

      (4)  ĠU L 30, 4.2.2008, p. 52.

      (5)  ĠU L 169, 7.6.2014, p. 152.

      (6)  ĠU L 357, 31.12.2002, p. 72.

      (7)  ĠU L 38, 7.2.2014, p. 2.


title: 2007/372/KE: Deċiżjoni tal-Kummissjoni tal- 31 ta’ Mejju 2007 li temenda d-Deċiżjoni 2004/20/KE sabiex tittrasforma L-Aġenzija Eżekuttiva għall-Enerġija Intelliġenti f’Aġenzija Eżekuttiva għall-Kompetittività u l-Innovazzjoni

text:
                  1.6.2007

                  MT

                  Il-Ġurnal Uffiċjali ta’ l-Unjoni Ewropea

                  L 140/52

            DEĊIŻJONI TAL-KUMMISSJONI
      tal-31 ta’ Mejju 2007
      li temenda d-Deċiżjoni 2004/20/KE sabiex tittrasforma “L-Aġenzija Eżekuttiva għall-Enerġija Intelliġenti” f’Aġenzija Eżekuttiva għall-Kompetittività u l-Innovazzjoni
      (2007/372/KE)
      IL-KUMMISSJONI TAL-KOMUNITAJIET EWROPEA,
      Wara li kkunsidrat it-Trattat li jistabbilixxi l-Komunità Ewropea,
      Wara li kkunsidrat ir-Regolament tal-Kunsill (KE) Nru 58/2003 tad-19 ta’ Diċembru 2002 li jfassal l-istatut għall-aġenziji eżekuttivi li jridu jiġu fdati b’ċerti kompiti fit-tmexxija tal-programmi tal-Komunità (1),
      Billi:

                  (1)

                  Fil-qafas ta’ l-istrateġija ta’ Liżbona għat-tkabbir u l-impjiegi, il-Komunità ħadet numru ta’ miżuri mmirati li jippromwovu u jiżviluppaw il-kompetittività u l-innovazzjoni sabiex jikkontribwixxu għat-tkabbir u biex jagħmlu lill-Ewropa post aktar attraenti għall-investiment u x-xogħol.

                  (2)

                  Dawk il-miżuri jinkludu Deċiżjoni Nru 1639/2006/KE tal-Parlament Ewropew u tal-Kunsill ta’ l-24 ta’ Ottubru 2006 li tistabbilixxi Programm Kwadru għall-Kompetittività u l-Innovazzjoni (2007 sa 2013) (2). L-għanijiet tal-Programm Kwadru għall-Kompetittività u l-Innovazzjoni (minn issa ‘l quddiem imsejjaħ bħala s-“CIP”) huma li jrawmu l-kompetittività fl-intrapriżi, b’mod partikolari intrapriżi żgħar u ta’ daqs medju (minn issa ‘l quddiem imsejħa “SMEs”), biex jippromwovu l-forom kollha ta’ innovazzjoni, inkluż eko-innovazzjoni, biex jiġi aċċelerat l-iżvilupp ta’ soċjetà ta’ l-informazzjoni u biex tiġi promossa l-effiċjenza ta’ l-enerġija u sorsi ta’ enerġija ġodda u rinnovabbli. Dawn l-għanijiet għandhom jiġu segwiti permezz ta’ l-implimentazzjoni tal-programmi speċifiċi li ġejjin: il-Programm ta’ Imprenditorjat u Innovazzjoni, il-Programm għall-appoġġ tal-politika tat-Teknoloġija ta’ l-Informazzjoni u l-Informazzjoni u l-Programm Ewropa - Enerġija Intelliġenti

                  (3)

                  Dawn il-miżuri li ttieħdu fil-qafas ta’ l-istrateġija ta’ Liżbona jinkludu wkoll ir-Regolament (KE) Nru 1692/2006 tal-Parlament Ewropew u tal-Kunsill ta’ l-24 ta’ Ottubru 2006 li jistabbilixxi t-tieni programm Marco Polo għall-għoti ta’ l-għajnuna finanzjarja tal-Komunità sabiex jittejjeb ir-rendiment ambjentali tas-sistema tat-trasport tal-merkanzija (Marco Polo II) (3) u li jħassar r-Regolament (KE) Nru 1382/2003. L-għanijiet tal-Marco Polo II huma li titnaqqas il-konġestjoni, jittejjeb ir-rendiment ambjentali lis-sistema tat-trasport u biex jittejjeb it-trasport inter-modali, b’hekk jingħata kontribut lis-sistemi ta’ trasport effiċjenti u sostenibbli u lill-kompetittività u l-innovazzjoni, speċjalment l-SMEs, fi ħdan il-Komunità.

                  (4)

                  L-Aġenzija Eżekuttiva għall-Enerġija Intelliġenti (minn issa ‘l quddiem imsejħa l-“IEEA”) twaqqfet bid-Deċiżjoni tal-Kummissjoni 2004/20/KE (4), biex timmaniġġja l-azzjoni tal-Komunità fil-qasam ta’ l-enerġija mwettqa fil-qafas ta’ Enerġija Intelliġenti – Programm Ewropa 2003-2006 (minn issa ‘l quddiem imsejjaħ bħala “il-Programm IEE 2003-2006”) adottat bid-Deċiżjoni Nru 1230/2003 tal-Parlament Ewropew u tal-Kunsill (5). Id-Deċiżjoni 2004/20/KE tipprovdi għall-IEEA li twettaq il-funzjonijiet tagħha sal-31 ta’ Diċembru 2008 sabiex tesegwixxi kuntratti u għotjiet iffirmati taħt il-programm IEE 2003-2006.

                  (5)

                  Analiżi tal-benefiċċju kumparat ma’ l-ispiża mwettaq mill-konsulenti esterni wriet li jekk ix-xogħol ta’ implimentazzjoni tal-programm relatat mal-programm il-ġdid ta’ l-IEE 2007-2013 jiġi afdat lill-IEEA eżistenti din tkun l-aktar għażla li tipproduċi benefiċċju għall-ispiża.

                  (6)

                  L-analiżi tal-benefiċċju kkumparat ma’ l-ispiża wriet ukoll li l-ħidmiet ta’ implimentazzjoni tal-programm relatati mal-Programm ta’ Imprenditorjat u Innovazzjoni fi ħdan il-qafas tas-CIP, kif ukoll Marco Polo II, jistgħu jitwettqu b’mod aktar effiċjenti minn aġenzija eżekuttiva, filwaqt li jiġi żgurat l-immaniġġjar ġenerali mill-Kummissjoni ta’ dawn il-programmi.

                  (7)

                  Minħabba li l-Programm IEE għall-2007-2013 ġie integrat fis-CIP, u sabiex tiġi żgurata l-konsistenza bil-mod li l-proġetti huma implimentati taħt is-CIP, l-IEEA għandha tiġi afdata b’ċertu ħidmiet ta’ implimentazzjoni relatati mal-Programm Imprenditorjat u Innovazzjoni, li wkoll jifforma parti mis-CIP, flimkien ma’ l-eżekuzzjoni tal-Programm IEE għall-2007-2013. Aktar minn hekk, minħabba li Marco Polo II jikkondividi għanijiet komuni mas-CIP, u b’mod partikolari mal-programm IEE, jiġifieri li tittejjeb l-effiċjenza ta’ l-enerġija fit-trasport u jitnaqqas l-impatt ambjentali tiegħu, u ż-żewġ programmi jistgħu jibbenefikaw minn sinerġiji importanti, ċertu ħidmiet ta’ implimentazzjoni relatati mal-Marco Polo II għandhom ukoll jiġu delagti lill-IEEA.

                  (8)

                  Sabiex jiġu riflessi l-ħidmiet addizzjonali, l-IEEA għandha tiġi mibdula f’Aġenzija Eżekuttiva għall-Kompetittività u l-Innovazzjoni.

                  (9)

                  Id-Deċiżjoni 2004/20/KE għandha għalhekk tiġi emendata skond dan.

                  (10)

                  Id-dispożizzjonijiet stabbiliti f’din id-Deċiżjoni huma konformi ma’ l-opinjoni tal-Kumitat għall-Aġenziji Eskuttivi,

            IDDEĊIEDA KIF ĠEJ:
      Artikolu 1
      Id-Deċiżjoni 2004/20/KE qed tiġi emendata kif ġej:

                  (1)

                  Fl-Artikolu 1, il-paragrafu 2 huwa sostitwit b’dan li ġej:
                  “2.   L-isem ta’ l-Aġenzija għandu jkun ‘L-Aġenzija Eżekuttiva għall-Kompetittività u l-Innovazzjoni’ ”.

                  (2)

                  L-Artikolu 3 jinbidel b’dan li ġej:
                  “Artikolu 3
                  It-Terminu
                  L-Aġenzija għandha twettaq il-ħidmiet tagħha mill-1 ta’ Jannar 2004 sal-31 ta’ Diċembru 2015.”

                  (3)

                  L-Artikolu 4 jinbidel b’dan li ġej:
                  “Artikolu 4
                  Għanijiet u dmirijiet
                  1.   L-aġenzija għandha tkun responsabbli sabiex twettaq il-ħidmiet li ġejjin ta’ implimentazzjoni għall-immaniġġjar ta’ l-azzjonijiet tal-Komunità fl-oqsma ta’ l-enerġija, imprenditorjat u l-innovazzjoni, inkluż eko-innovazzjoni, u trasport sostenibbli tal-merkanzija, taħt il-Programm Kwadru Kompetittività u Innovazzjoni 2007-2013 stabbilit bid-Deċiżjoni Nru 1639-2006/KE tal-Parlament Ewropew u tal-Kunsill (*) (minn issa ‘l quddiem imsejjaħ bħala ‘s-CIP’), u t-tieni Programm Marco Polo 2007-2013 stabbilit bir-Regolament (KE) Nru 1692/2006 tal-Parlament Ewropew u tal-Kunsill (**):

                              (a)

                              immaniġġjar tal-fażijiet tul il-perjodu tal-proġetti speċifiċi fil-kuntest tal-Programm Imprenditorjat u Innovazzjoni u l-Programm Ewropa – Enerġija intelliġenti stabbiliti bid-Deċiżjoni Nru 1639/2006/KE u t-tieni Programm Marco Polo, kif ukoll l-iċċekkjar neċessarji għal dawn l-għanijiet, billi jiġu adottati d-deċiżjonijiet relevanti fejn il-Kummissjoni għandha s-setgħa li tagħmel dan;

                              (b)

                              l-adozzjoni ta’ l-istrumenti għall-implimentazzjoni tal-budget għad-dħul u l-ħruġ ta’ finanzi u t-twettiq, meta l-Kummissjoni tkun tatha l-poter li tagħmel dan, ta’ l-operazzjonijiet kollha meħtieġa biex timmaniġġja l-miżuri ta’ implimentazzjoni u, b’mod partikolari, dawk marbuta ma’ l-għoti ta’ kuntratti u għotjiet ta’ flus taħt is-CIP u t-tieni Programm Marco Polo;

                              (ċ)

                              ġbir, analizzar u li jiġu mgħoddija lill-Kummissjoni l-informazzjoni kollha meħtieġa sabiex tiggwida u tevalwa l-implimentazzjoni tas-CIP u t-tieni Programm Marco Polo.

                        2.   L-Aġenzija għandha wkoll timmaniġġja l-fażijiet kollha fil-perjodu tal-miżuri ta’ implimentazzjoni delegati lilha fil-qafas tal-programmi li ġejjin:

                              (a)

                              Europa - Enerġija Intelliġenti (2003-2006) stabbilita bid-Deċiżjoni Nru 1230/2003/KE tal-Parlament Ewropew u tal-Kunsill (***);

                              (b)

                              Marco Polo (2003-2006) stabbilita bir-Regolament (KE) Nru 1382/2003 tal-Parlament Ewropew u tal-Kunsill (****);

                        Id-drittijiet u l-obbligi tal-Kummissjoni fir-rigard tal-miżuri ta’ implimentazzjoni msemmija fil-punt (b) ta’ l-ewwel sottoparagrafu huma assenjati lill-Aġenzija.
                  3.   L-aġenzija tista’ tiġi inkarigata mill-Kummissjoni, wara opinjoni tal-kumitat stabbilita mill-Artikolu 24 tar-Regolament (KE) Nru 58/2003, sabiex twettaq ħidmiet ta’ l-istess tip taħt is-CIP jew programmi oħra tal-Komunità, fi ħdan it-tifsira ta’ l-Artikolu 2 ta’ dak ir-Regolament, fl-oqsma msemmija fil-paragrafu 1.
                  4.   3. Id-deċiżjoni tal-Kummissjoni li tiddelega l-awtorità lill-Aġenzija għandha tiddefinixxi fid-dettal ix-xogħlijiet kollha fdati lilha u għandha tkun adattata fid-dawl ta’ kull xogħol addizzjonali li jista’ jkun fdat lill-Aġenzija. Id-deċiżjoni tal-Kummissjoni tkun trasmessa, bħala informazzjoni, lill-kumitat stabbilit mill-Artikolu 24 tar-regolament (KE) Nru 58/2003.

                     (*)  ĠU L 310, 9.11.2006, p. 15."

                     (**)  ĠU L 328, 24.11.2006, p. 1."

                     (***)  ĠU L 176, 15.7.2003, p. 29."

                     (****)  ĠU L 196, 2.8.2003, p. 1.”"

                  (4)

                  L-Artikolu 6 jinbidel b’dan li ġej:
                  “Artikolu 6
                  L-għotjiet
                  L-Aġenzija għandha tirċievi għotja ta’ flus li għandha tiddaħħal fil-budget ġenerali tal-Komunitajiet Ewropej mill-fondi allokati għall-programm tal-Komunità Enerġija Intelliġenti – Ewropa u, meta jkun xieraq, minn programmi jew azzjonijiet oħra tal-Komunità li l-implimentazzjoni tagħhom tkun fdata lill-Aġenzija skond l-Artikolu 4(3).”

                  (5)

                  L-Artikolu 8 jinbidel b’dan li ġej:
                  “Artikolu 8
                  Implimentazzjoni tal-budget amministrattiv
                  L-Aġenzija għandha timplimenta l-baġit amministrattiv tagħha skond id-dispożizzjonijiet tar-Regolament tal-Kummissjoni (KE) Nru 1653/2004 (*****).

                     (*****)  ĠU L 297, 22.9.2004, p. 6.”"

            Artikolu 2
      Ir-referenzi kollha għall-Aġenzija Eżekuttiva għall-Enerġija Intelliġenti għandhom jiġu interpretati bħala għall-Aġenzija Eżekuttiva għall-Kompetittività u l-Innovazzjoni b’effett mid-data ta’ l-adozzjoni ta’ din id-Deċiżjoni.

         Magħmul fi Brussell, 31 ta’ Mejju 2007

               Għall-Kummissjoni

            Günter VERHEUGEN

               Viċi-President

         (1)  ĠU L 11, 16.1.2003, p. 1.

         (2)  ĠU L 310, 9.11.2006, p. 15

         (3)  ĠU L 328, 24.11.2006, p. 1.

         (4)  ĠU L 5, 9.1.2004, p. 85.

         (5)  ĠU L 176, 15.7.2003, p. 29. Id-Deċiżjoni modifikata bid-Deċiżjoni Nru 787/2004/KE (ĠU L 138, 30.4.2004, p. 12).


title: 2008/649/KE: Deċiżjoni tal-Kummissjoni tat- 3 ta’ Lulju 2008 li taċċetta impenn offrut b’konnessjoni mal-proċediment ta’ l- anti-dumping li jikkonċerna l-importazzjonijiet tat-taħlit ta’ l-urea u tan-nitrat ta’ l-ammonju li joriġina mir-Russja

text:
               8.8.2008

               MT

               Il-Ġurnal Uffiċjali ta’ l-Unjoni Ewropea

               L 213/39

         DEĊIŻJONI TAL-KUMMISSJONI
   tat-3 ta’ Lulju 2008
   li taċċetta impenn offrut b’konnessjoni mal-proċediment ta’ l-anti-dumping li jikkonċerna l-importazzjonijiet tat-taħlit ta’ l-urea u tan-nitrat ta’ l-ammonju li joriġina mir-Russja
   (2008/649/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KE) Nru 384/96 tat-22 ta’ Diċembru 1995 dwar il-protezzjoni kontra l-importazzjonijiet li huma l-oġġett ta’ dumping minn pajjiżi mhux membri tal-Komunità Ewropea (1) (“ir-Regolament bażiku”), u b’mod partikolari l-Artikoli 8 u 9 tiegħu,
   Wara li kkonsultat lill-Kumitat Konsultattiv,
   Billi:
   A.   PROĊEDURA

               (1)

               Permezz tar-Regolament tal-Kunsill (KE) Nru 1995/2000 (2), il-Kunsill impona dazju definittiv anti-dumping fuq l-importazzjonijiet ta’ taħlit ta’ urea u nitrati ta’ l-ammonju (“il-prodott ikkonċernat”) li joriġina, inter alia, mir-Russja. Wara reviżjoni ta’ l-iskadenza li ngħatat bidu f’Settembru ta’ l-2005, il-Kunsill, permezz tar-Regolament (KE) Nru 1911/2006 (3), ġedded għal ħames snin dawn il-miżuri fil-livell attwali tagħhom.

               (2)

               Il-Kummissjoni ħabbret fid-19 ta’ Diċembru 2006 il-bidu ta’ reviżjoni interim parzjali ta’ dawn il-miżuri permezz ta’ avviż ta’ bidu ppubblikat fil-Ġurnal Uffiċjali ta’ l-Unjoni Ewropea
                   (4) fuq talba ta’ l-Open Joint Stock Company (OJSC) “Mineral and Chemical Company Eurochem”, il-kumpanija possedenti ta’ l-OJSC Novomoskovskiy Azot u l-OJSC Nevinnomyssky Azot, ir-Russja (“il-produttur esportatur”).

               (3)

               Ir-riżultati definittivi u l-konklużjonijiet tar-reviżjoni interim parzjali dwar il-produttur esportatur ġew ippreżentati fir-Regolament tal-Kunsill (KE) Nru 238/2008 (5). Matul ir-reviżjoni interim il-produttur esportatur esprima interess li joffri impenn għal prezz iżda naqas milli jissottometti offerta ssostanzjata kif xieraq fil-limitu taż-żmien kif stabbilit fl-Artikolu 8(2) tar-Regolament bażiku. Madankollu, kif mistqarr fir-Regolament imsemmi hawn fuq, il-Kunsill ikkunsidra li l-produttur esportatur għandu eċċezzjonalment jitħalla li jispiċċa l-offerta ta’ impenn tiegħu fiż-żmien 10 ijiem kalendarji mid-dħul fis-seħħ tar-Regolament minħabba r-raġunijiet mogħtija fil-premessi (57) u (58) tar-Regolament (KE) Nru 238/2008. Sussegwentement għall-pubblikazzjoni tar-Regolament imsemmi hawn fuq u fil-limitu taż-żmien kif stabbilit fir-Regolament, il-produttur esportatur issottometta offerta ta’ impenn fuq il-prezz aċċettabbli skond l-Artikolu 8(1) tar-Regolament bażiku.

         B.   IMPENN

               (4)

               Il-produttur esportatur offra li jbigħ il-prodott ikkonċernat li għandu l-kodiċi NM 3102 80 00 bl-istess livelli jew ogħla tal-prezzijiet li jeliminaw l-effetti ta’ ħsara ta’ dumping. Barra minn hekk, l-offerta magħmula tipprevedi l-indiċjar tal-prezz minimu skond il-kwotazzjonijiet pubbliċi internazzjonali tal-prodott ikkonċernat, minħabba li l-prezzijiet tal-prodott ikkonċernat ivarjaw b’mod sinifikanti. Il-produttur esportatur offra wkoll li jirrispetta ċertu limitu massimu kwantitattiv sabiex jevita li l-importazzjonijet tiegħu jinfluwenzaw il-prezzijiet fi Franza peress li dawn il-prezzijiet iservu bħala l-bażi ta’ l-indiċjar. Il-livell tal-limitu massimu kwantitattiv stabbilit b’total ta’ madwar 10 % tal-konsum totali Komunitarju tal-prodott ikkonċernat.

               (5)

               Madankollu, il-produttur esportatur sabiex inaqqas ir-riskju ta’ ksur ta’ prezzijiet permezz ta’ kumpens trasversali tal-prezzijiet offra li ma jbigħx il-prodott kopert bl-impenn lill-istess klijenti fil-Komunità Ewropea li lilhom ibigħ prodotti oħra, bl-eċċezzjoni ta’ ċerti prodotti oħra li għalihom il-produttur esportatur jimpenja lilu nnifsu li jirrispetta skema speċifika ta’ prezzijiet.

               (6)

               Il-produttur esportatur se jipprovdi wkoll tagħrif regolari u dettaljat lill-Kummissjoni dwar l-esportazzjonijiet tiegħu lejn il-Komunità, biex b’hekk l-impenn ikun jista’ jiġi ssorveljat b’mod effettiv mill-Kummissjoni. Barra min hekk, l-istruttura tal-bejgħ tal-produttur esportatur hi tali li l-Kummissjoni tikkunsidra li r-riskju ta’ ħrib mill-impenn hu limitat.

               (7)

               Wara l-iżvelar ta’ l-offerta ta’ impenn, l-industrija Komunitarja oġġezzjonat għal din l-offerta ta’ impenn. L-industrija Komunitarja argumentat li l-prezzijiet tal-prodott ikkonċernat huma volatili u li l-indiċjar tal-prezz minimu bbażat fuq il-prezzijiet ikkwotati tal-prodott ikkonċernat ma jaħdimx taħt il-kundizzjonijiet kollha tas-suq, b’mod partikolari dan ma jaħdimx f’suq immexxi mill-provvista, eż. sitwazzjoni ta’ suq fejn ix-xerrej jista’ jiddetermina l-prezzijiet minħabba provvista għolja. Għalhekk l-industrija Komunitarja ssuġġeriet li tibbaża l-indiċjar tal-prezzijiet minimi fuq il-prezzijiet tal-gass naturali kif ikkwotat f’Waidhaus. Madankollu, f’dan ir-rigward għandu jiġi nnotat li indiċjar ibbażat fuq il-prezz tal-gass naturali mhux ikkunsidrat li hu possibbli f’dan il-każ minħabba l-korrelazzjoni fqira bejn il-prezzijiet tal-prodott ikkonċernat u l-gass naturali. F’dak li jikkonċerna l-kummenti ta’ l-industrija Komunitarja li f’suq immexxi mill-provvista l-formola attwali ta’ indiċjar ma tistax taħdem, ġie nnotat li l-Kummissjoni se tissorvelja dan l-impenn u jekk tkun teżisti evidenza prima facie li l-impenn ma għadux aktar jaħdem, il-Kummissjoni għandha taġixxi b’ħeffa biex tirrimedja s-sitwazzjoni, kif stabbilit fil-premessa 11.

               (8)

               L-industrija Komunitarja kompliet targumenta li l-livell tal-limitu massimu kwantitattiv se jkun għoli żżejjed u talbet biex dan jiġi ssettjat għal massimu ta’ 3 % tat-konsum totali Komunitarju. Hi qalet li l-produttur esportatur se jkun jista’ jinfluwenza l-prezzijiet fis-suq Komunitarju b’ammont ogħla u b’hekk ma jħallix jaħdem l-indiċjar tal-prezz minimu. F’dan ir-rispett għandu jiġi nnotat li l-limitu massimu kwantitattiv ġie stabbilit f’livell li kien ikkunsidrat li (i) jillimita b’mod sodisfaċenti r-riskju li l-produttur esportatur jinfluwenza l-prezzijiet fis-suq Franċiż biex b’hekk ma tkunx tista’ taħdem il-formola ta’ l-indiċjar (ii) ikun suffiċjentement għoli biex b’hekk l-impenn jibqa’ prattikabbli fl-istess waqt. Barra minn hekk, l-industrija Komunitarja naqset li tissostanza l-argument tagħha u turi kif kwalunkwe kwantità li taqbeż it-3 % tal-konsum totali Komunitarju se jkollha impatt detrimentali fuq il-prezzijiet.

               (9)

               Barra minn hekk l-industrija Komunitarja pproponiet l-introduzzjoni ta’ “limitu massimu kwantitattiv progressiv” fejn il-limitu massimu kwantitattiv tal-produttur esportatur għandu jiżdied fuq bażi annwali li jkun dipendenti fuq ir-rispett li l-produttur esportatur jagħti lit-termini ta’ l-impenn. Madankollu dan is-suġġeriment mhux aċċettat minħabba li l-għan waħdieni tal-limitu massimu kwantitattiv hu li jiġi limitat ir-riskju li jiġu influwenzati l-prezzijiet li fuqhom hu bbażat l-indiċjar ta’ prezz minimu. Għandu wkoll jiġi nnotat li f’każ ta’ ksur ta’ l-impenn, l-aċċettazzjoni ta’ l-impenn innifisha tista’ tkun irtirata.

               (10)

               Fid-dawl ta’ dak li ntqal hawn fuq, hu aċċettabbli l-impenn offrut mill-produttur esportatur Russu.

               (11)

               Madankollu, minħabba l-elementi speċjali ta’ dan l-impenn (eż. b’mod partikolari l-formola ta’ indiċjar) il-Kummissjoni se tivvaluta b’mod regolari l-prattiċità ta’ l-impenn. Għal valutazzjoni ta’ prattiċità, il-Kummissjoni se tikkunsidra, iżda hi mhix ristretta għal, dawn il-kriterji li ġejjin: il-prezzijiet tal-prodott ikkonċernat fis-suq Franċiż; il-livell tal-koeffiċjent tal-formola ta’ indiċjar; il-prezzijiet tal-bejgħ tal-produttur esportatur kif irrapportat minnhom fir-rapporti ta’ bejgħ tagħhom ta’ kull tliet xhur; il-profitt ta’ l-industrija tal-Komunità. B’mod partikolari, jekk din il-valutazzjoni ta’ prattiċità turi li t-tnaqqis tal-profitt ta’ l-industrija Komunitarja hu attribwit għall-impenn, il-Kummissjoni tagħmel ħilitha biex tirtira kemm jista’ jkun malajr l-aċċettazzjoni ta’ l-impenn skond l-Artikolu 8(9) tar-Regolament bażiku.

               (12)

               Sabiex il-Kummissjoni tkun tista’ tissorvelja b’mod effettiv il-konformità tal-kumpaniji ma’ l-impenn, meta t-talba għar-rilaxx għaċ-ċirkolazzjoni ħielsa titressaq quddiem l-awtorità rilevanti tad-dwana, l-eżenzjoni mid-dazju anti-dumping se tkun tiddependi fuq (i) il-preżentazzjoni ta’ fattura ta’ impenn li jkun fiha għall-inqas l-elementi elenkati fl-Anness għar-Regolament tal-Kunsill (KE) Nru 789/2008 (6); (ii) il-fatt li l-prodotti importati jiġu manifatturati, mibgħuta u mogħtija b’fattura direttament mill-kumpaniji msemmija lill-ewwel klijent indipendenti fil-Komunità; u (iii) il-fatt li l-prodotti ddikjarati u ppreżentati lid-dwana jaqblu preċiżament mad-deskrizzjoni tal-fattura ta’ l-impenn. Meta ma titressaq l-ebda fattura bħal din, jew meta din ma tikkorrispondix mal-prodott ippreżentat lid-dwana, minflok għandha titħallas ir-rata ta’ dazju anti-dumping xierqa.

               (13)

               Biex jiġi żgurat iżjed ir-rispett ta’ dan l-impenn, l-importaturi ġew mgħarrfa bir-Regolament (KE) Nru 789/2008 li jekk ma jintlaħqux il-kundizzjonijiet stipulati b’dan ir-Regolament, jew l-irtirar mill-Kummissjoni ta’ l-aċċettazzjoni ta’ l-impenn, dan jista’ jwassal biex jinħoloq dejn doganali għat-tranżazzjonijiet rilevanti.

               (14)

               Fil-każ ta’ ksur jew irtirar ta’ l-impenn, jew fil-każ ta’ rtirar ta’ l-aċċettazzjoni ta’ l-impenn mill-Kummissjoni, id-dazju anti-dumping impost skond l-Artikolu 9(4) tar-Regolament bażiku għandu japplika awtomatikament skond l-Artikolu 8(9) tar-Regolament bażiku,

         IDDEĊIDIET KIF ĠEJ:
   Artikolu 1
   L-impenn offrut mill-produttur esportatur msemmi hawn taħt, b’konnessjoni mal-proċedura ta’ l-anti-dumping li tikkonċerna l-importazzjonijiet ta’ ċerti taħlit ta’ urea u ta’ nitrat ta’ l-ammonju fl-akkwa jew f’taħlita ammonijaka li joriġina fir-Russja qed jiġu b’dan aċċettati.

               Pajjiż

               Kumpanija

               Kodiċi Addizzjonali Taric

               Ir-Russja

               Open Joint Stock Company (OJSC) Mineral and Chemical Company “Eurochem”, membru tal-grupp ta’ kumpaniji Eurochem, Moska, ir-Russja, għall-merkanzija prodotta mill-kumpanija rrelatata tagħha OJSC NAK Azot, Novomoskovsk, ir-Russja, jew mill-kumpanija rrelatata tagħha OJSC Nevinnomyssky Azot, Nevinnomyssk, ir-Russja, kemm jekk mibjugħħa direttament lill-ewwel klijent indipendenti fil-Komunità jew l-istess merkanzija mibjugħa minn Eurochem Trading GmbH, Zug, l-Iżvizzera, lill-ewwel klijent indipendenti fil-Komunità.

               A885

         Artikolu 2
   Din id-Deċiżjoni tidħol fis-seħħ fil-jum wara l-pubblikazzjoni tagħha fil-Ġurnal Uffiċjali ta’ l-Unjoni Ewropea.

      Magħmula fi Brussell, 3 ta’ Lulju 2008.

            Għall-Kummissjoni

         Peter MANDELSON

            Membru tal-Kummissjoni

      (1)  ĠU L 56, 6.3.1996, p. 1. Ir-Regolament kif emendat l-aħħar mir-Regolament (KE) Nru 2117/2005 (ĠU L 340, 23.12.2005, p. 17).

      (2)  ĠU L 238, 22.9.2000, p. 15. Ir-Regolament kif emendat bir-Regolament (KE) Nru 1675/2003 (ĠU L 238, 25.9.2003, p. 4).

      (3)  ĠU L 365, 21.12.2006, p. 26.

      (4)  ĠU C 311, 19.12.2006, p. 51.

      (5)  ĠU L 75, 18.3.2008. p. 14.

      (6)  Ara paġna 14 ta' dan il-Ġurnal Uffiċjali.


title: 2014/310/PESK: Deċiżjoni tal-Kumitat Politiku u ta' Sigurtà EUCAP Sahel Mali/1/2014 tas- 26 ta' Mejju 2014 dwar il-ħatra tal-Kap tal-Missjoni ta' PSDK tal-Unjoni Ewropea fil-Mali (EUCAP Sahel Mali)

text:
               3.6.2014

               MT

               Il-Ġurnal Uffiċjali tal-Unjoni Ewropea

               L 164/43

         DEĊIŻJONI TAL-KUMITAT POLITIKU U TA' SIGURTÀ EUCAP SAHEL MALI/1/2014
   tas-26 ta' Mejju 2014
   dwar il-ħatra tal-Kap tal-Missjoni ta' PSDK tal-Unjoni Ewropea fil-Mali (EUCAP Sahel Mali)

      (2014/310/PESK)

   IL-KUMITAT POLITIKU U TA' SIGURTÀ,
   Wara li kkunsidra t-Trattat dwar l-Unjoni Ewropea u b'mod partikolari t-tielet paragrafu tal-Artikolu 38 tiegħu,
   Wara li kkunsidra d-Deċiżjoni tal-Kunsill 2014/219/PESK tal-15 ta' April 2014 dwar il-missjoni ta' PSDK tal-Unjoni Ewropea fil-Mali, (EUCAP Sahel Mali) (1), u b'mod partikolari l-Artikolu 7(1) tagħha,
   Billi:

               (1)

               Skont id-Deċiżjoni 2014/219/PESK, il-Kumitat Politiku u ta' Sigurtà huwa awtorizzat, f'konformità mal-Artikolu 38 tat-Trattat, sabiex jieħu d-deċiżjonijiet rilevanti għall-fini tal-kontroll politiku u tat-tmexxija strateġika tal-missjoni EUCAP Sahel Mali, inkluża d-deċiżjoni li jinħatar Kap tal-Missjoni.

               (2)

               Ir-Rappreżentant Għoli tal-Unjoni għall-Affarijiet Barranin u l-Politika ta' Sigurtà ppropona l-ħatra tas-Sur Albrecht CONZE bħala l-Kap tal-Missjoni tal-EUCAP Sahel Mali mis-26 ta' Mejju 2014 sal-14 ta' Jannar 2015,

         ADOTTA DIN ID-DEĊIŻJONI:
   Artikolu 1
   Is-Albrecht CONZE huwa b'dan maħtur Kap tal-Missjoni ta' PSDK tal-Unjoni Ewropea fil-Mali (EUCAP Sahel Mali) mis-26 ta' Mejju 2014 sal-14 ta' Jannar 2015.
   Artikolu 2
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, is-26 ta' Mejju 2014.

            Għall-Kumitat Politiku u ta' Sigurtà

            Il-President

         W. STEVENS

      (1)  ĠU L 113, 16.4.2014, p. 21.


title: Deċiżjoni tal-Kunsill (PESK) 2015/76 tad- 19 ta' Jannar 2015 li tvara l-Missjoni ta' PSDK tal-Unjoni Ewropea f'Mali (EUCAP Sahel Mali) u li temenda d-Deċiżjoni 2014/219/PESK

text:
               20.1.2015

               MT

               Il-Ġurnal Uffiċjali tal-Unjoni Ewropea

               L 13/5

         DEĊIŻJONI TAL-KUNSILL (PESK) 2015/76
   tad-19 ta' Jannar 2015
   li tvara l-Missjoni ta' PSDK tal-Unjoni Ewropea f'Mali (EUCAP Sahel Mali) u li temenda d-Deċiżjoni 2014/219/PESK
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 28, l-Artikolu 42(4) u l-Artikolu 43(2) tiegħu,
   Wara li kkunsidra d-Deċiżjoni tal-Kunsill 2014/219/PESK tal-15 ta' April 2014 dwar il-Missjoni ta' PSDK tal-Unjoni Ewropea f'Mali (EUCAP Sahel Mali) (1), u b'mod partikolari l-Artikolu 4 tagħha,
   Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
   Billi:

               (1)

               Fil-15 ta' April 2014, il-Kunsill adotta d-Deċiżjoni 2014/219/PESK.

               (2)

               Fl-14 ta' Ottubru 2014, il-Kunsill approva l-Kunċett tal-Operazzjonijiet għal EUCAP Sahel Mali.

               (3)

               Wara r-rakkomandazzjoni tal-Kmandant tal-Operazzjoni Ċivili u l-kisba ta' Kapaċità Operattiva Inizjali mill-EUCAP Sahel Mali, il-Missjoni għandha tiġi varata fil-15 ta' Jannar 2015 u għandha tibqa' valida għal perijodu ta' 24 xahar.

               (4)

               Id-Deċiżjoni 2014/219/PESK ipprevediet l-ammont ta' referenza finanzjarja ta' EUR 5 500 000 għall-ewwel disa' xhur wara d-dħul fis-seħħ tagħha. Għandu jsir provvediment għal ammont ta' referenza ġdid għall-perijodu ta' tnax-il xahar li jibda fil-15 ta' Jannar 2015. Għal dan il-għan, id-Deċiżjoni 2014/219/PESK għandha tiġi emendata.

               (5)

               L-EUCAP Sahel Mali ser titmexxa fil-kuntest ta' sitwazzjoni li tista' tiddeterjora u li tista' timpedixxi l-kisba tal-objettivi tal-azzjoni esterna tal-Unjoni kif stabbiliti fl-Artikolu 21 tat-Trattat dwar l-Unjoni Ewropea,

         ADOTTA DIN ID-DEĊIŻJONI:
   Artikolu 1
   Il-missjoni ta' PSDK tal-Unjoni Ewropea f'Mali (EUCAP Sahel Mali) għandha tiġi varata fil-15 ta' Jannar 2015.
   Artikolu 2
   Il-Kmandant tal-Operazzjoni Ċivili għall-EUCAP Sahel Mali huwa b'dan awtorizzat b'effett immedjat li jagħti bidu għall-eżekuzzjoni tal-missjoni.
   Artikolu 3
   L-Artikolu 14(1) tad-Deċiżjoni 2014/219/PESK huwa sostitwit b'dan li ġej:

      “1.   L-ammont ta' referenza finanzjarja maħsub sabiex ikopri n-nefqa relatata mal-EUCAP Sahel Mali mill-15 ta' April 2014 sal-14 ta' Jannar 2015 għandu jkun ta' EUR 5 500 000. L-ammont ta' referenza finanzjarja maħsub biex ikopri n-nefqa marbuta mal-EUCAP Sahel Mali mill-15 ta' Jannar 2015 sal-14 ta' Jannar 2016 għandu jkun ta' EUR 11 400 000. L-ammont ta' referenza finanzjarja għall-perijodi sussegwenti għandu jiġi deċiż mill-Kunsill.”

   Artikolu 4
   Din id-Deċiżjoni għandha tidħol fis-seħħ fid-data tal-adozzjoni tagħha.
   Hija għandha tapplika mill-15 ta' Jannar 2015.

      Magħmul fi Brussell, id-19 ta' Jannar 2015.

            Għall-Kunsill

            Il-President

         F. MOGHERINI

      (1)  ĠU L 113, 16.4.2014, p. 21.


title: 2013/86/UE: Deċiżjoni tal-Kunsill tat- 12 ta’ Frar 2013 dwar il-konklużjoni f’isem l-Unjoni Ewropea tal-Protokoll Supplimentari ta’ Nagoya-Kuala Lumpur dwar ir-Responsabbiltà u r-Rimedju għall-Protokoll ta’ Kartaġena dwar il-Bijosigurtà  Test b’relevanza għaż-ŻEE

text:
               19.2.2013

               MT

               Il-Ġurnal Uffiċjali tal-Unjoni Ewropea

               L 46/1

         DEĊIŻJONI TAL-KUNSILL
   tat-12 ta’ Frar 2013
   dwar il-konklużjoni f’isem l-Unjoni Ewropea tal-Protokoll Supplimentari ta’ Nagoya-Kuala Lumpur dwar ir-Responsabbiltà u r-Rimedju għall-Protokoll ta’ Kartaġena dwar il-Bijosigurtà
   (Test b’relevanza għaż-ŻEE)
   (2013/86/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 192, flimkien mal-Artikolu 218(6)(a) tiegħu,
   Wara li kkunsidra l-proposta mill-Kummissjoni Ewropea,
   Wara li kkunsidra l-approvazzjoni tal-Parlament Ewropew (1),
   Billi:

               (1)

               L-Artikolu 27 tal-Protokoll ta’ Kartaġena dwar il-Bijosigurtà għall-Konvenzjoni dwar id-Diversità Bijoloġika (2) (“il-Protokoll”) jipprovdi li l-Konferenza tal-Partijiet li sservi bħala l-Laqgħa tal-Partijiet għall-Protokoll (COP/MOP) għandha tadotta, fl-ewwel laqgħa tagħha, proċess fir-rigward tal-elaborazzjoni ta’ regoli u proċeduri internazzjonli fil-qasam tar-responsabbiltà u r-rimedju għall-ħsara kkawżata mill-movimenti transfruntieri ta’ organiżmi ħajjin modifikati.

               (2)

               F’Ġunju 2007, il-Kunsill adotta Deċiżjoni li tawtorizza lill-Kummissjoni sabiex tipparteċipa, fin-negozjati rigward ir-responsabblità u r-rimedju f’dan il-qasam f’isem l-Unjoni fir-rigward ta’ kwistjonijiet li huma fil-kompetenza tal-Unjoni, skont ċerti direttivi tan-negozjar. L-awtorizzazzjoni ġiet estiża f’Ottubru 2008 biex tkopri l-istadji finali tan-negozjati.

               (3)

               Matul il-ħames COP/MOP, f’Nagoya, il-Ġappun, l-Unjoni appoġġjat il-kompromess finali li ntlaħaq dwar il-Protokoll Supplimentari ta’ Nagoya-Kuala Lumpur dwar ir-Responsabbiltà u r-Rimedju għall-Protokoll ta’ Kartaġena dwar il-Bijosigurtà (“il-Protokoll Supplimentari”), wara li tqies li dan kien fil-limiti tal-pożizzjonijiet maqbula tal-Unjoni u d-direttivi tan-negozjar indirizzati lill-Kummissjoni.

               (4)

               Fil-15 ta’ Ottubru 2010, l-aħħar laqgħa plenarja tal-ħames COP/MOP adottat il-Protokoll Supplimentari.

               (5)

               Fl-20 ta’ Diċembru 2010, il-Kunsill laqa’ b’sodisfazzjoni l-adozzjoni tal-Protokoll Supplimentari.

               (6)

               F’konformità ma’ Deċiżjoni tal-Kunsill tas-6 ta’ Mejju 2011 (3), il-Protokoll Supplimentari ġie iffirmat mill-Unjoni fil-11 ta’ Mejju 2011, soġġett għall-konklużjoni tiegħu f’data aktar tard.

               (7)

               Skont l-Artikolu 34 tal-Konvenzjoni dwar id-Diversità Bioloġika (4), kwalunkwe Protokoll għal dik il-Konvenzjoni hu soġġett għar-ratifika, l-aċċettazzjoni jew l-approvazzjoni mill-Istati u mill-organizzazzjonijiet reġjonali tal-integrazzjoni ekonomika.

               (8)

               L-Unjoni u l-Istati Membri tagħha għandhom ifittxu li jiddepożitaw malajr kemm jista’ jkun l-istrumenti tagħhom ta’ ratifika, aċċettazzjoni jew approvazzjoni tal-Protokoll Supplimentari.

               (9)

               Il-Protokoll Supplimentari jikkontribwixxi għall-kisba tal-objettivi tal-politika ambjentali tal-Unjoni.

               (10)

               Il-Protokoll Supplimentari għandu għalhekk jiġi approvat f’isem l-Unjoni.

         ADOTTA DIN ID-DEĊIŻJONI:
   Artikolu 1
   Il-Protokoll Supplimentari ta’ Nagoya-Kuala Lumpur dwar ir-Responsabbiltà u r-Rimedju għall-Protokoll ta’ Kartaġena dwar il-Bijosigurtà huwa b’hekk approvat f’isem l-Unjoni.
   It-test tal-Protokoll Supplimentari huwa anness għal din id-Deċiżjoni.
   Artikolu 2
   Il-President tal-Kunsill għandu jaħtar lill-persuna(i) bis-setgħa li tiddepożita/jiddepożitaw, f’isem l-Unjoni, fir-rigward ta’ kwistjonijiet li jaqgħu fil-kompetenza tal-Unjoni, l-istrument ta’ approvazzjoni stabbilit fl-Artikolu 18 tal-Protokoll Supplimentari (5). Fl-istess ħin, dawn il-persuni għandhom jiddepożitaw id-dikjarazzjoni mniżżla fl-Anness għal din id-Deċiżjoni, f’konformità mal-Artikolu 34(3) tal-Konvenzjoni dwar id-Diversità Bijoloġika.
   Artikolu 3
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, it-12 ta’ Frar 2013.

            Għall-Kunsill

            Il-President

         M. NOONAN

      (1)  Għadha mhix ippubblikata fil-Ġurnal Uffiċjali.

      (2)  ĠU L 201, 31.7.2002, p. 50.

      (3)  Għadha mhux ippubblikata fil-Ġurnal Uffiċjali.

      (4)  ĠU L 309, 13.12.1993, p. 3.

      (5)  Id-data tad-dħul fis-seħħ tal-Protokoll Supplimentari ser tiġi ppubblikata f’Il-Ġurnal Uffiċjali tal-Unjoni Ewropea mis-Segretarjat Ġenerali tal-Kunsill.

      ANNESS

         DIKJARAZZJONI MILL-UNJONI EWROPEA F’KONFORMITÀ MAL-ARTIKOLU 34, PARAGRAFU 3, TAL-KONVENZJONI DWAR ID-DIVERSITÀ BIOLOĠIKA.

      “L-Unjoni Ewropea tiddikjara li, bi qbil mat-Trattat dwar il-Funzjonament tal-Unjoni Ewropea, u partikolarment l-Artikolu 191 tiegħu, hija kompetenti li tidħol fi qbil internazzjonali, u li timplimenta l-obbligi li jirriżultaw minnhom, li jikkontribwixxu biex jintlaħqu l-objettivi li ġejjin:

                  —

                  il-preservazzjoni, il-protezzjoni u t-titjib tal-kwalità tal-ambjent;

                  —

                  il-protezzjoni tas-saħħa tal-bniedem;

                  —

                  l-użu prudenti u razzjonali tar-riżorsi naturali;

                  —

                  il-promozzjoni ta’ miżuri fuq livell internazzjonali biex jiġu ttrattati problemi ambjentali fuq livell reġjonali jew globali, u b’mod partikolari l-ġlieda kontra t-tibdil fil-klima.

            Barra minn hekk, l-Unjoni Ewropea tadotta miżuri f’livell tal-Unjoni fil-qasam tal-kooperazzjoni ġuridika fi kwistjonijiet ċivili għall-funzjonament korrett tas-swieq intern tagħha.
      L-Unjoni Ewropea tiddikjara li diġà adottat l-istrumenti legali vinkolanti fuq l-Istati Membri tagħha, li jkopru kwistjonijiet regolati b’dan il-Protokoll Supplimentari. L-eżerċizzju tal-kompetenza tal-Unjoni huwa, skont in-natura tagħha, soġġett għal żvilupp kontinwu. Sabiex tkun konformi mal-obbligi tagħha taħt l-Artikolu 20(3)(a) tal-Protokoll ta’ Kartaġena dwar il-Bijosigurtà għall-Konvenzjoni dwar il-Bijosigurtà, l-Unjoni ser iżżomm aġġornata l-lista ta’ strumenti legali diġà trasmessa liċ-Ċentru ta’ Skambju ta’ Informazzjoni dwar il-Bijosigurtà.
      L-Unjoni Ewropea hi responsabbli għat-twettiq ta’ dawk l-obbligi li jirriżultaw minn dan il-Protokoll Supplimentari li huma koperti mil-liġi tal-Unjoni fis-seħħ.”

      TRADUZZJONI
      NAGOYA-KUALA LUMPUR DWAR IR-RESPONSABBILTÀ U L-KUMPENS TAL-PROTOKOLL TA’ KARTAĠENA DWAR IL-BIJOSIKUREZZA
      IL-PARTIJIET GĦAL DAN IL-PROTOKOLL SUPPLIMENTARI,
      LI HUMA Partijiet għall-Protokoll ta’ Kartaġena dwar il-Bijosikurezza għall-Konvenzjoni dwar id-Diversità Bijoloġika, minn hawn ’il quddiem imsemmi bħala ’il-Protokoll’,
      FILWAQT li jqisu l-Prinċipju 13 tad-Dikjarazzjoni ta’ Rio dwar l-Ambjent u l-Iżvilupp,
      FILWAQT LI JIRRIAFFERMAW l-approċċ prekawzjonarju li jinsab fil-Prinċipju 15 tad-Dikjarazzjoni ta’ Rio dwar l-Ambjent u l-Iżvilupp,
      FILWAQT LI JIRRIKONOXXU l-ħtieġa li jiġu pprovduti miżuri ta’ rispons xieraq meta jkun hemm ħsara jew li x’aktarx jista’ jkun hemm ħsara, konsistenti mal-Protokoll,
      FILWAQT LI JIFTAKRU fl-Artikolu 27 tal-Protokoll,
      FTIEHMU KIF ĠEJ:
      Artikolu 1
      Għan
      L-għan ta’ dan il-Protokoll Supplimentari huwa li jikkontribwixxi għall-konservazzjoni u l-użu sostenibbli tad-diversità bijoloġika, billi jqis ir-riskji għas-saħħa tal-bniedem, billi jipprovdi regoli u proċeduri internazzjonali fil-qasam tar-responsabbiltà u r-rimedju relatat mal-organiżmi ħajjin modifikati.
      Artikolu 2
      Użu ta’ termini
      1.   It-termini wżati fl-Artikolu 2 tal-Konvenzjoni dwar id-Diversità Bijoloġika, minn hawn ’il quddiem imsejħa “il-Konvenzjoni”, u l-Artikolu 3 tal-Protokoll għandhom japplikaw għal dan il-Protokoll Supplimentari.
      2.   Barra minn hekk, għal finijiet ta’ dan il-Protokoll Supplimentari:

                  (a)

                  “Konferenza tal-Partijiet li sservi bħala l-laqgħa tal-Partijiet għall-Protokoll” tfisser il-Konferenza tal-Partijiet għall-Konvenzjoni li sservi bħala l-laqgħa tal-Partijiet għall-Protokoll;

                  (b)

                  “Ħsara” tfisser effett negattiv fuq il-konservazzjoni u l-użu sostenibbli tad-diversità bijoloġika, billi jitqiesu r-riskji fuq is-saħħa tal-bniedem, li:

                              (i)

                              Tista’ titkejjel jew inkella tiġi osservata billi fejn disponnibbli, jitqiesu l-linji bażi stabbiliti xjentifikament u rikonoxxuti minn awtorità kompetenti li tqis kwalunkwe varjazzjoni magħmula mill-bniedem u l-varjazzjoni naturali; kif ukoll

                              (ii)

                              Tkun sinifikanti kif stipulat fil-paragrafu 3 ta’ hawn taħt;

                  (c)

                  “Operatur” tfisser kwalunkwe persuna f’kontroll dirett jew indirett tal-organiżmu ħaj modifikat, li fejn ikun xieraq u kif jiġi determinat mil-liġi domestika, inter alia tista’ tinkludi d-detentur tal-permess, il-persuna li tkun poġġiet fis-suq l-organiżmu ħaj modifikat, l-iżviluppatur, il-produttur, in-notifikatur, l-esportatur, l-importatur, it-trasportatur jew il-fornitur;

                  (d)

                  “Miżuri ta’ rispons” tfisser azzjonijiet raġonevoli:

                              (i)

                              Għall-prevenzjoni, il-minimizzar, il-konteniment, il-mitigazzjoni jew inkella l-evitar tal-ħsara, kif ikun xieraq;

                              (ii)

                              Għar-restawr tad-diversità bijoloġika permezz ta’ azzjonijiet li għandhom jittieħdu f’din l-ordni ta’ preferenza li ġejja:

                                          a.

                                          Ir-restawr tad-diversità bijoloġika għall-kundizzjonijiet li kienu jeżistu qabel ma tkun saret il-ħsara, jew l-eqreb ekwivalent ta’ din; u meta l-awtorità kompetenti tiddetermina li dan mhuwiex possibbli;

                                          b.

                                          Ir-restawr billi, inter alia jiġi sostitwit it-telf tal-bijodiversità b’komponenti oħrajn tad-diversità bijoloġika għall-istess tip ta’ użu jew għal tip ieħor jew f’post alternattiv, kif ikun xieraq.

            3.   Effett negattiv “signifikanti” għandu jiġi determinat abbażi ta’ fatturi, bħal:

                  (a)

                  Il-bidla fuq perjodu ta’ żmien fit-tul jew bidla permanenti, għandha tinftiehem bħala bidla li mhijiex ser tiġi rimedjata permezz ta’ rkupru naturali fi żmien raġonevoli;

                  (b)

                  Il-limitu tal-bidliet kwalittattivi u kwantitattivi li jaffettwaw b’mod negattiv il-komponenti tad-diversità bijoloġika;

                  (c)

                  It-tnaqqis tal-abbiltà tal-komponenti tad-diversità bijoloġika biex jipprovdu oġġetti u servizzi;

                  (d)

                  Il-limitu ta’ kwalunkwe effett negattiv fuq is-saħħa tal-bniedem fil-kuntest tal-Protokoll.

            Artikolu 3
      Ambitu
      1.   Il-Protokoll Supplimentari japplika għal ħsara li tirriżulta minn organiżmi ħajjin modifikati li jsibu l-oriġini tagħhom f’moviment transfruntieri. L-organiżmi ħajjin modifikati li għalihom qiegħda ssir referenza huma dawk:

                  (a)

                  Intenzjonati għall-użu dirett bħala ikel jew għalf, jew għall-ipproċessar;

                  (b)

                  Destinati għal użu limitat;

                  (c)

                  Intenzjonati għall-introduzzjoni intenzjonali fl-ambjent.

            2.   Fir-rigward tal-movimenti transfruntieri intenzjonali, dan il-Protokoll Supplimentari japplika għal ħsara li tirriżulta minn kwalunkwe użu awtorizzat tal-organiżmi ħajjin modifikati msemmija fil-paragrafu 1 t’hawn fuq.
      3.   Dan il-Protokoll Supplimentari japplika wkoll għal ħsara li tirriżulta minn movimenti transfruntieri mhux intenzjonati kif imsemmi fl-Artikolu 17 tal-Protokoll, kif ukoll għal ħsara li tirriżulta minn movimenti transfruntieri illegali kif imsemmi fl-Artikolu 25 tal-Protokoll.
      4.   Dan il-Protokoll Supplimentari japplika għal ħsara li tirriżulta minn movimenti transfruntieri ta’ organiżmi ħajjin modifikati li jkunu bdew wara li jkun daħal fis-seħħ dan il-Protokoll Supplimentari għall-Parti li fil-ġurisdizzjoni tagħha jkun sar il-moviment transfruntieri.
      5.   Dan il-Protokoll Supplimentari japplika għall-ħsara li tkun iġġarbet fiż-żoni fil-limiti tal-ġuriżdizzjoni nazzjonali tal-Partijiet.
      6.   Il-Partijiet jistgħu jużaw il-kriterji stipulati fil-liġi domestika tagħhom biex jindirizzaw il-ħsara li tkun saret fil-limiti tal-ġuriżdizzjoni nazzjonali tagħhom.
      7.   Il-liġi domestika li timplimenta dan il-Protokoll Supplimentari għandha tapplika wkoll għal ħsara li tirriżulta minn movimenti transfruntieri ta’ organiżmi ħajjin modifikati minn dawk li mhumiex Parti.
      Artikolu 4
      Kawżalità
      Għandha tiġi stabbilita rabta kawżali bejn il-ħsara u l-organiżmu ħaj modifikat inkwistjoni skont il-liġi domestika.
      Artikolu 5
      Miżuri ta’ rispons
      1.   F’każ ta’ ħsara, il-Partijiet għandhom jesiġu li l-operatur jew l-operaturi xierqa, soġġett għal kwalunkwe rekwiżit tal-awtorità kompetenti:

                  (a)

                  Jinforma immedjatament lill-awtorità kompetenti;

                  (b)

                  Tevalwa l-ħsara; kif ukoll

                  (c)

                  Jieħu l-miżuri xierqa ta’ rispons.

            2.   L-awtorità kompetenti għandha:

                  (a)

                  Tidentifika l-operatur li jkun ikkawża l-ħsara;

                  (b)

                  Tevalwa l-ħsara; kif ukoll

                  (c)

                  Tiddetermina liema miżuri ta’ rispons għandhom jittieħdu mill-operatur.

            3.   Meta informazzjoni rilevanti, inkluża informazzjoni xjentifika disponibbli jew informazzjoni disponibbli fil-mekkaniżmu “Biosafety Clearing-House”, tindika li x’aktarx ser isseħħ il-ħsara jekk ma jitteħdux miżuri xierqa ta’ rispons fil-ħin, l-operatur għandu jiġi mitlub li jieħu miżuri xierqa ta’ rispons sabiex tiġi evitata din il-ħsara.
      4.   L-awtorità kompetenti tista’ timplimenta miżuri xierqa ta’ rispons, b’mod partikolari, inkluż, meta l-operatur jonqos milli jagħmel dan.
      5.   L-awtorità kompetenti għandha d-dritt li tirkupra mingħand l-operatur l-infiq u l-ispejjeż għall-evalwazzjoni tal-ħsara u l-implimentazzjoni ta’ kwalunkwe miżura xierqa ta’ rispons bħal din. Fil-liġi domestika tagħhom, il-Partijiet jistgħu jipprovdu għal sitwazzjonijiet oħrajn li fihom l-operatur jista’ ma jiġix mitlub iġorr l-infiq u l-ispejjeż.
      6.   Id-deċiżjonijiet tal-awtorità kompetenti li jirrikjedu li l-operatur jieħu miżuri ta’ rispons għandhom ikun iġġustifikati. Dawn id-deċiżjonijiet għandhom jiġu notifikati lill-operatur. Il-liġi domestika għandha tipprovdi għal rimedji, inkluża l-opportunità għal reviżjoni amministrattiva jew ġuridika ta’ tali deċiżjonijiet. Skont il-liġi domestika, l-awtorità kompetenti għandha tinforma wkoll lill-operatur bir-rimedji disponibbli. Rikors għal tali rimedji ma għandux iżomm lill-awtorità kompetenti milli tieħu miżuri ta’ rispons f’ċirkostanzi xierqa, sakemm dan ma jkunux ipprovduti mill-liġi domestika.
      7.   Fl-implimentazzjoni ta’ dan l-Artikolu u bil-għan li jkunu definiti l-miżuri speċifiċi ta’ rispons li għandhom jintalbu jew jittieħdu mill-awtorità kompetenti, fejn ikun xieraq, il-Partijiet għandhom jivvalutaw jekk il-miżuri ta’ rispons humiex diġà indirizzati mil-liġi domestika tagħhom dwar ir-responsabbiltà ċivili.
      8.   Il-miżuri ta’ rispons għandhom jiġu implimentati skont il-liġi domestika.
      Artikolu 6
      Eżenzjonijiet
      1.   Fil-liġi domestika tagħhom, il-Partijiet jistgħu jipprovdu għall-eżenzjonijiet li ġejjin:

                  (a)

                  Diżastru naturali jew forza maġġuri; kif ukoll

                  (b)

                  Att ta’ gwerra jew inkwiet ċivili.

            2.   Fil-liġi domestika tagħhom, il-Partijiet jistgħu jipprovdu għal kwalunkwe eżenzjoni oħra jew mitigazzjoni kif jidhrilhom li jkun xieraq.
      Artikolu 7
      Limiti ta’ żmien
      Fil-liġi domestika tagħhom, il-Partijiet jistgħu jipprovdu għal:

                  (a)

                  Limiti ta’ żmien relattivi jew assoluti inklużi għal azzjonijiet relatati ma’ miżuri ta’ rispons; kif ukoll

                  (b)

                  Il-bidu tal-perjodu li għalih ikun japplika limitu ta’ żmien.

            Artikolu 8
      Limiti finanzjarji
      Fil-liġi domestika tagħhom, il-Partijiet jistgħu jipprovdu għal limiti finanzjarji għall-irkupru tal-ispejjeż relatati mal-miżuri ta’ rispons.
      Artikolu 9
      Dritt ta’ rikors
      Il-Protokoll Supplimentari ma għandux jillimita jew jirrestrinġi l-ebda dritt ta’ rikors jew kumpens li operatur jista’ jkollu kontra kwalunkwe persuna oħra.
      Artikolu 10
      Sigurtà finanzjarja
      1.   Fil-liġi domestika tagħhom, il-Partijiet jistgħu jżommu d-dritt li jipprovdu għas-sigurtà finanzjarja.
      2.   Il-Partijiet għandhom jeżerċitaw id-dritt imsemmi fil-paragrafu 1 t’hawn fuq f’manjiera konsistenti mad-dritijijiet u l-obbligi tagħhom skont il-liġi internazzjonali, billi jqisu l-aħħar tliet paragrafi preambulari tal-Protokoll.
      3.   L-ewwel laqgħa tal-Konferenza tal-Partijiet li sservi bħala l-laqgħa tal-Partijiet għall-Protokoll wara li jidħol fis-seħħ il-Protokoll Supplimentari għandha titlob lis-Segretarjat biex twettaq studju komprensiv li għandu jindirizza, inter alia:

                  (a)

                  Il-modalitajiet tal-mekkaniżmi tas-sigurtà finanzjarja;

                  (b)

                  Valutazzjoni tal-impatti ambjentali, ekonomiċi u soċjali ta’ dawn il-mekkaniżmi, b’mod partikolari fuq pajjiżi li qed jiżviluppaw; kif ukoll

                  (c)

                  Identifikazzjoni tal-entitajiet xierqa biex jipprovdu sigurtà finanzjarja.

            Artikolu 11
      Responsabbiltà tal-Istati għal atti internazzjonalment ħżiena
      Dan il-Protokoll Supplimentari ma għandux jaffettwa d-drittijiet u l-obbligi tal-Istati skont ir-regoli tal-liġi internazzjonali ġenerali fir-rigward tar-responsabbiltà tal-Istati għal atti internazzjonalment ħżiena.
      Artikolu 12
      Implimentazzjoni u relazzjoni għar-responsabbiltà ċivili
      1.   Fil-liġi domestika tagħhom, il-Partijiet għandhom jipprovdu għal regoli u proċeduri li jindirizzaw il-ħsara. Biex jimplimentaw dan l-obbligu, il-Partijiet għandhom jipprovdu għal miżuri ta’ rispons skont dan il-Protokoll Supplimentari u fejn ikun xieraq, jistgħu:

                  (a)

                  Japplikaw il-liġi domestika eżistenti tagħhom, inkluż, fejn ikun applikabbli, ir-regoli u l-proċeduri ġenerali dwar ir-responsabbiltà ċivili;

                  (b)

                  Japplikaw jew jiżviluppaw regoli u proċeduri dwar ir-responsabbiltà ċivili għal dan il-għan; jew

                  (c)

                  Japplikaw jew jiżviluppaw kombinazzjoni tat-tnejn.

            2.   Bil-għan li jipprovdu regoli u proċeduri adegwati fil-liġi domestika tagħhom dwar ir-responsabbiltà ċivili għal ħsara materjali jew personali assoċjati mal-ħsara kif definit fl-Artikolu 2, il-paragrafu 2(b), il-Partijiet għandhom:

                  (a)

                  Ikomplu japplikaw il-liġi ġenerali eżistenti tagħhom dwar ir-responsabbiltà ċivili;

                  (b)

                  Jiżviluppaw u japplikaw jew ikomplu japplikaw il-liġi dwar ir-responsabbiltà ċivili speċifikament għal dak l-iskop; jew

                  (c)

                  Jiżviluppaw u japplikaw jew ikomplu japplikaw kombinazzjoni tat-tnejn.

            3.   Meta jiżviluppaw liġi dwar ir-responsabbiltà ċivili kif imsemmi fis-subparagrafu (b) jew (c) tal-paragrafi 1 jew 2 ta’ hawn fuq, meta jkun xieraq il-Partijiet għandhom jindirizzaw inter alia, l-elementi li ġejjin:

                  (a)

                  Il-ħsara;

                  (b)

                  L-istandard tar-responsabbiltà inkluża r-resonsabbiltà stretta jew dik ibbażata fuq il-ħtija;

                  (c)

                  L-indirizzar tar-responsabbiltà, meta jkun xieraq;

                  (d)

                  Id-dritt tal-preżentazzjoni ta’ pretensjonijiet.

            Artikolu 13
      Valutazzjoni u reviżjoni
      Il-Konferenza tal-Partijiet li sservi bħala l-laqgħa tal-Partijiet għall-Protokoll għandha twettaq reviżjoni tal-effikaċja ta’ dan il-Protokoll Supplimentari wara ħames snin minn meta dan jidħol fis-seħħ u kull ħames snin wara dan, sakemm l-informazzjoni li tirrikjedi din ir-reviżjoni tkun saret disponibbli mill-Partijiet. Ir-reviżjoni għandha titwettaq fil-kuntest tal-valutazzjoni u r-reviżjoni tal-Protokoll kif speċifikat fl-Artikolu 35 tal-Protokoll, sakemm ma jiġix deċiż mod ieħor mill-Partijiet għal dan il-Protokoll Supplimentari. L-ewwel reviżjoni għandha tinkludi reviżjoni tal-effikaċja tal-Artikoli 10 u 12.
      Artikolu 14
      Konferenza tal-Partijiet li sservi bħala l-laqgħa tal-Partijiet tal-Protokoll
      1.   Soġġett għall-paragrafu 2 tal-Artikolu 32 tal-Konvenzjoni, il-Konferenza tal-Partijiet li sservi bħala l-laqgħa tal-Partijiet għall-Protokoll għandha sservi bħala l-laqgħa tal-Partijiet għal dan il-Protokoll Supplimentari.
      2.   Il-Konferenza tal-Partijiet li sservi bħala l-laqgħa tal-Partijiet għall-Protokoll għandha kontinwament tħares lejn l-implimentazzjoni ta’ dan il-Protokoll Supplimentari u għandha tieħu, skont il-mandat tagħha, id-deċiżjonijiet neċessarji biex tippromovi l-implimentazzjoni effettiva tiegħu. Il-Konferenza għandha taqdi l-funzjonijiet mogħtija lilha minn dan il-Protokoll Supplimentari, u mutatis mutandis taqdi l-funzjonijiet mogħtija lilha mill-paragrafi 4(a) u (f) tal-Artikolu 29 tal-Protokoll.
      Artikolu 15
      Segretarjat
      Is-Segretarjat stabbilit bl-Artikolu 24 tal-Konvenzjoni għandu jservi bħala s-segretarjat għal dan il-Protokoll Supplimentari.
      Artikolu 16
      Relazzjoni bejn il-Konvenzjoni u l-Protokoll
      1.   Dan il-Protokoll Supplimentari għandu jissupplimenta l-Protokoll u la għandu jimmodifika u lanqas jemenda l-Protokoll.
      2.   Dan il-Protokoll Supplimentari ma għandux jaffettwa d-drittijiet u l-obbligi tal-Partijiet għal dan il-Protokoll Supplimentari skont il-Konvenzjoni u l-Protokoll.
      3.   Ħlief jekk ikun ippprovdut f’dan il-Protokoll Supplimentari, id-dispożizzjonijiet tal-Konvenzjoni u l-Protokoll għandhom japplikaw mutatis mutandis, għal dan il-Protokoll Supplimentari.
      4.   Bla ħsara għall-paragrafu 3 ta’ hawn fuq, dan il-Protokoll Supplimentari ma għandux jaffettwa d-drittijiet u l-obbligi ta’ Parti skont il-liġi internazzjonali.
      Artikolu 17
      Firma
      Dan il-Protokoll Supplimentari għandu jkun miftuħ għall-iffirmar mill-Partijiet għall-Protokoll fil-Kwartieri tan-Nazzjonijiet Uniti fi New York mis-7 ta’ Marzu 2011 sas-6 ta’ Marzu 2012.
      Artikolu 18
      Dħul fis-seħħ
      1.   Dan il-Protokoll Supplimentari għandu jidħol fis-seħħ fid-dsatax-il jum wara d-data tad-depożitu tal-erbgħin strument ta’ ratifikazzjoni, aċċettazzjoni jew adeżjoni mill-Istati jew l-organizzazzjonijiet ta’ integrazzjoni ekonomika reġjonali li huma Partijiet għall-Protokoll.
      2.   Dan il-Protokoll għandu jidħol fis-seħħ għal Stat jew organizzazzjoni ta’ integrazzjoni ekonomika reġjonali li tirratifika, taċċetta jew tapprova dan il-Protokoll jew taċċedi għalih wara li jkun iddepożitat l-erbgħin strument kif imsemmi fil-paragrafu 1 hawn fuq, fid-dsatax-il jum wara d-data li fiha dak l-Istat jew l-organizzazzjoni ta’ integrazzjoni ekonomika reġjonali tiddepożita l-istrumenti tagħha tar-ratifikazzjoni, l-aċċettazzjoni, l-approvazzjoni jew l-adeżjoni, jew fid-data meta l-Protokoll jidħol fis-seħħ għal dak l-Istat jew l-organizzazzjoni ta’ integrazzjoni ekonomika reġjonali, liema waħda minnhom tkun l-aktar tard.
      3.   Għall-finijiet tal-paragrafi 1 u 2 ta’ hawn fuq, kull strument depożitat minn organizzazzjoni ta’ integrazzjoni ekonomika reġjonali għandu jitqies bħala addizzjonali ma’ dawk depożitati minn Stati Membri ta’ din l-organizzazzjoni.
      Artikolu 19
      Riżervi
      Ma jistgħux isiru riżervi għal dan il-Protokoll Supplimentari.
      Artikolu 20
      Irtirar
      1.   Fi kwalunkwe żmien wara sentejn mid-data li fiha dan il-Protokoll Supplimentari jkun daħal fis-seħħ għal Parti, dik il-Parti tista’ tirtira minn dan il-Protokoll Supplimentari billi tagħti notifikazzjoni bil-miktub lid-Depożitarju.
      2.   Kull irtirar bħal dan għandu jsir wara li tgħaddi sena mid-data tal-irċevuta tiegħu mid-Depożitarju, jew xi data oħra aktar tard kif speċifikat fin-notifika tal-irtirar.
      3.   Kwalunkwe Parti li tirtira mill-Protokoll skont l-Artikolu 39 tal-Protokoll, għandha tiġi kkunsidrata li tkun irtirat minn dan il-Protokoll Supplimentari.
      Artikolu 21
      Testi awtentiċi
      L-oriġinal ta’ dan il-Protokoll Supplimentari, li tiegħu t-testi bl-Għarbi, biċ-Ċiniż, bl-Ingliż, bil-Franċiż, bir-Russu u bl-Ispanjol huma ugwalment awtentiċi, għandhom jiġu depożitati għand is-Segretarju Ġenerali tan-Nazzjonijiet Uniti.
      B’XHUD TA’ DAN l-hawn taħt iffirmati u bl-awtorità li jagħmlu hekk, iffirmaw dan il-Protokoll Supplimentari.

         MAGĦMUL f’Nagoya f’dan il-ħmistax-il jum ta’ Ottubru tas-sena elfejn u għaxra.


title: Deċiżjoni tal-Kunsill (UE) 2017/730 tal-25 ta' April 2017 dwar il-konklużjoni tal-Ftehim fil-forma ta' Skambju ta' Ittri bejn l-Unjoni Ewropea u r-Repubblika Federattiva tal-Brażil skont l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994 fir-rigward tal-modifika ta' konċessjonijiet fl-iskedi tar-Repubblika tal-Kroazja fil-kuntest tal-adeżjoni tagħha mal-Unjoni Ewropea

text:
               26.4.2017

               MT

               Il-Ġurnal Uffiċjali tal-Unjoni Ewropea

               L 108/1

         DEĊIŻJONI TAL-KUNSILL (UE) 2017/730
   tal-25 ta' April 2017
   dwar il-konklużjoni tal-Ftehim fil-forma ta' Skambju ta' Ittri bejn l-Unjoni Ewropea u r-Repubblika Federattiva tal-Brażil skont l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994 fir-rigward tal-modifika ta' konċessjonijiet fl-iskedi tar-Repubblika tal-Kroazja fil-kuntest tal-adeżjoni tagħha mal-Unjoni Ewropea
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-ewwel subparagrafu tal-Artikolu 207(4), flimkien mal-punt (a)(v) tat-tieni subparagrafu tal-Artikolu 218(6) tiegħu,
   Wara li kkunsidra l-proposta mill-Kummissjoni Ewropea,
   Wara li kkunsidra l-kunsens tal-Parlament Ewropew (1),
   Billi:

               (1)

               Fil-15 ta' Lulju 2013, il-Kunsill awtorizza lill-Kummissjoni biex tibda negozjati ma' ċerti Membri oħrajn tal-Organizzazzjoni Dinjija tal-Kummerċ skont l-Artikolu XXIV:6 tal-Ftehim Ġenerali dwar it-Tariffi u l-Kummerċ GATT 1994, fil-kuntest tal-adeżjoni mal-Unjoni tar-Repubblika tal-Kroazja.

               (2)

               In-negozjati tmexxew mill-Kummissjoni skont id-direttivi ta' negozjar adottati mill-Kunsill.

               (3)

               Dawk in-negozjati ġew konklużi u Ftehim fil-forma ta' Skambju ta' Ittri bejn l-Unjoni Ewropea u r-Repubblika Federattiva tal-Brażil skont l-Artikolu XXIV:6 u l-Artikolu XXVIII tal-GATT 1994 fir-rigward tal-modifika ta' konċessjonijiet fl-iskeda tar-Repubblika tal-Kroazja fil-kuntest tal-adeżjoni tagħha mal-Unjoni Ewropea (“il-Ftehim”) ġie inizjalat fit-12 ta' Lulju 2016.

               (4)

               Il-Ftehim ġie ffirmat f'isem l-Unjoni fil-25 ta' Novembru 2016, soġġett għall-konklużjoni tiegħu f'data iktar tard, b'konformità mad-Deċiżjoni tal-Kunsill (UE) 2016/1995 (2).

               (5)

               Jenħtieġ li l-Ftehim jiġi approvat,

         ADOTTA DIN ID-DEĊIŻJONI:
   Artikolu 1
   Il-Ftehim fil-forma ta' Skambju ta' Ittri bejn l-Unjoni Ewropea u r-Repubblika Federattiva tal-Brażil skont l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994 fir-rigward tal-modifika ta' konċessjonijiet fl-Iskeda tar-Repubblika tal-Kroazja fil-kuntest tal-adeżjoni tagħha mal-Unjoni Ewropea, huwa b'dan approvat f'isem l-Unjoni.
   It-test tal-Ftehim huwa mehmuż ma' din id-Deċiżjoni.
   Artikolu 2
   Il-President tal-Kunsill għandu jaħtar lill-persuna jew persuni li jkollhom is-setgħa li jipproċedu, f'isem l-Unjoni, għan-notifika prevista fil-Ftehim, sabiex jesprimu l-kunsens tal-Unjoni li tkun marbuta b'dan il-Ftehim. (3)

   Artikolu 3
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fil-Lussemburgu, il-25 ta' April 2017.

            Għall-Kunsill

            Il-President

         I. BORG

      (1)  Il-Parlament Ewropew ta l-approvazzjoni tiegħu għall-konklużjoni tal-Ftehim fil-15 ta' Marzu 2017.

      (2)  Deċiżjoni tal-Kunsill (UE) 2016/1995 tal-11 ta' Novembru 2016 dwar l-iffirmar, f'isem l-Unjoni Ewropea, tal-Ftehim fil-forma ta' Skambju ta' Ittri bejn l-Unjoni Ewropea u r-Repubblika Federattiva tal-Brażil skont l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994 fir-rigward tal-modifika ta' konċessjonijiet fl-iskeda tar-Repubblika tal-Kroazja fil-kuntest tal-adeżjoni tagħha mal-Unjoni Ewropea (ĠU L 308, 16.11.2016, p. 1)..

      (3)  Id-data tad-dħul fis-seħħ tal-Ftehim ser tiġi pubblikata f'Il-Ġurnal Uffiċjali tal-Unjoni Ewropea mis-Segretarjat Ġenerali tal-Kunsill.


title: Deċiżjoni tal-Kunsill (UE) 2015/238 tal- 10 ta' Frar 2015 dwar il-konklużjoni, f'isem l-Unjoni Ewropea, tal-Ftehim bejn l-Unjoni Ewropea u r-Repubblika tas-Seychelles dwar l-aċċess għal bastimenti tas-sajd li jtajru l-bandiera tas-Seychelles għall-ilmijiet u r-riżorsi bijoloġiċi tal-baħar tal-Majott, taħt il-ġurisdizzjoni tal-Unjoni Ewropea

text:
               16.2.2015

               MT

               Il-Ġurnal Uffiċjali tal-Unjoni Ewropea

               L 40/1

         DEĊIŻJONI TAL-KUNSILL (UE) 2015/238
   tal-10 ta' Frar 2015
   dwar il-konklużjoni, f'isem l-Unjoni Ewropea, tal-Ftehim bejn l-Unjoni Ewropea u r-Repubblika tas-Seychelles dwar l-aċċess għal bastimenti tas-sajd li jtajru l-bandiera tas-Seychelles għall-ilmijiet u r-riżorsi bijoloġiċi tal-baħar tal-Majott, taħt il-ġurisdizzjoni tal-Unjoni Ewropea
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 43(2), flimkien mal-Artikolu 218(6)(a) u 218(7) tiegħu,
   Wara li kkunsidra l-proposta mill-Kummissjoni Ewropea,
   Wara li kkunsidra l-kunsens tal-Parlament Ewropew,
   Billi:

               (1)

               Fil-11 ta' Lulju 2012, il-Kunsill Ewropew adotta d-Deċiżjoni 2012/419/UE (1) li temenda, b'effett mill-1 ta' Jannar 2014, l-istatus tal-Majott fir-rigward tal-Unjoni Ewropea. Minn dik id-data, il-Majott waqfet milli jkollha l-istatus ta' pajjiż u territorju extra-Ewropew u saret ikollha l-istatus ta' reġjun ultraperifiku tal-Unjoni fis-sens tal-Artikolu 349 tat-Trattat dwar il-Funzjonament tal-Unjoni Ewropea (TFUE).

               (2)

               Il-Kunsill awtorizza lill-Kummissjoni biex tinnegozja, f'isem l-Unjoni, ftehim mar-Repubblika tas-Seychelles dwar l-aċċess, għal bastimenti tas-sajd li jtajru l-bandiera tar-Repubblika tas-Seychelles, għall-ilmijiet u r-riżorsi bijoloġiċi tal-baħar tal-Unjoni fiż-żona ekonomika esklussiva 'l barra mill-kosta tal-Majott.

               (3)

               Il-Ftehim bejn l-Unjoni Ewropea u r-Repubblika tas-Seychelles dwar l-aċċess għall-bastimenti tas-sajd li jtajru l-bandiera tas-Seychelles għall-ilmijiet u r-riżorsi bijoloġiċi tal-baħar tal-Majott, taħt il-ġurisdizzjoni tal-Unjoni Ewropea (“il-Ftehim”) ġie ffirmat skont id-Deċiżjoni tal-Kunsill 2014/331/UE (2) u huwa applikat b'mod provviżorju mill-20 ta' Mejju 2014.

               (4)

               Il-Ftehim jistabbilixxi Kumitat Konġunt responsabbli mis-sorveljanza tal-applikazzjoni tiegħu. Barra minn hekk, skont il-Ftehim, il-Kumitat Konġunt jista' japprova ċerti modifiki għal dan il-Ftehim. Bl-iskop li jiġu implimentati dawn il-modifiki, huwa xieraq li l-Kummissjoni tingħata s-setgħa biex tapprovahom skont proċedura ssimplifikata.

               (5)

               Sabiex l-awtoritajiet fil-Majott jimplimentaw ir-regoli tal-Politika Komuni tas-Sajd (PKS) mid-data li fiha l-Majott issir reġjun ultraperifiku, huwa meħtieġ li jiġu stabbiliti qafas amministrattiv xieraq, attivitajiet ta' kontroll u l-infrastruttura fiżika, u li jsir provvediment għat-tiswir ta' kapaċità adegwata. Dan se jassisti fir-rigward tar-rekwiżit ta' konformità ma' obbligi ta' rappurtar internazzjonali tal-Unjoni.

               (6)

               Għandhom jiġu provduti lill-awtoritajiet tas-sajd tal-Majott il-mezzi finanzjarji neċessarji permezz tat-tariffi li jitħallsu mis-sidien tal-bastimenti direttament lill-Majott. Tali soluzzjoni hija aktar xierqa billi żviluppat relazzjoni qawwija bejn il-flotta tas-Seychelles u l-Komunità lokali fir-reġjun ultraperifiku ta' Franza tal-Majott. Il-flotta tas-sajd li ttajjar il-bandiera tas-Seychelles operat fl-ilmijiet tal-Majott għal diversi snin permezz ta' arranġament bejn il-Majott u s-sidien tal-bastimenti, fejn is-sidien tal-bastimenti ħallsu tariffa tal-liċenzja lill-Majott biex jistadu f'ilmijietha. Biex tinżamm din il-kontinwità tal-operazzjonijiet tas-sajd u l-benefiċċji sussegwenti għall-Majott, huwa xieraq li l-ħlasijiet kollha relatati ma' awtorizzazzjonijiet u qabdiet taħt dan il-Ftehim jibbenefikaw direttament lill-komunità lokali fil-Majott.

               (7)

               Il-Ftehim għandu jiġi approvat,

         ADOTTA DIN ID-DEĊIŻJONI:
   Artikolu 1
   Il-Ftehim bejn l-Unjoni Ewropea u r-Repubblika tas-Seychelles dwar l-aċċess għall-bastimenti tas-sajd li jtajru l-bandiera tas-Seychelles għall-ilmijiet u r-riżorsi bijoloġiċi tal-baħar tal-Majott, taħt il-ġurisdizzjoni tal-Unjoni Ewropea huwa b'dan approvat f'isem l-Unjoni (3).
   Artikolu 2
   1.   Franza hija b'dan awtorizzata li tiġbor, għall-kont tar-reġjun ultraperifiku tagħha, il-Majott, il-pagamenti relatati mal-awtorizzazzjonijiet u l-qabdiet u tariffi oħra dovuti minn operaturi ta' bastimenti tas-sajd li jtajru l-bandiera tas-Seychelles b'konsiderazzjoni tal-għoti ta' aċċess għall-ilmijiet u r-riżorsi bijoloġiċi tal-baħar fl-ilmijiet tal-Unjoni 'l barra mill-kosta tal-Majott skont id-dispożizzjonijiet tal-Kapitolu III, Taqsima 1, paragrafi 8 u 9 u t-Taqsima 2 tal-Anness tal-Ftehim. Dawk l-introjti għandhom jintużaw minn Franza għall-istabbiliment ta' qafas amministrattiv adegwat, attivitajiet ta' kontroll, infrastruttura fiżika u l-provvediment ta' tiswir ta' kapaċità adegwata sabiex l-amministrazzjoni fil-Majott tissodisfa r-rekwiżiti tas-PKS.
   2.   Franza għandha tipprovdi d-dettalji ta' dak il-kont bankarju lill-Kummissjoni.
   3.   Fl-aħħar ta' kull sena ta' implimentazzjoni tal-Ftehim, Franza għandha tibgħat lill-Kummissjoni rapport dettaljat dwar il-pagamenti li jsiru mill-bastimenti awtorizzati li jistadu u dwar l-utilizzazzjoni ta' dawk il-pagamenti.
   Artikolu 3
   Il-President tal-Kunsill għandu jagħti, f'isem l-Unjoni, in-notifika prevista fl-Artikolu 19 tal-Ftehim (4).
   Artikolu 4
   Soġġett għad-dispożizzjonijiet u l-kundizzjonijiet stabbliti fl-Anness, il-Kummissjoni Ewropea hija b'dan mogħtija s-setgħa biex tapprova, f'isem l-Unjoni, il-modifiki magħmulin fil-Ftehim fil-Kumitat Konġunt.
   Artikolu 5
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, l-10 ta' Frar 2015.

            Għall-Kunsill

            Il-President

         E. RINKĒVIČS

      (1)  Deċiżjoni tal-Kunsill Ewropew 2012/419/UE tal-11 ta' Lulju 2012 li temenda l-istatus tal-Majott fir-rigward tal-Unjoni Ewropea (ĠU L 204, 31.7.2012, p. 131).

      (2)  Deċiżjoni tal-Kunsill 2014/331/UE tal-14 ta' April 2014 dwar l-iffirmar, f'isem l-Unjoni Ewropea, u l-applikazzjoni provviżorja tal-Ftehim bejn l-Unjoni Ewropea u r-Repubblika tas-Seychelles dwar l-aċċess għall-bastimenti tas-sajd li jtajru l-bandiera tas-Seychelles għall-ilmijiet u r-riżorsi bijoloġiċi tal-baħar tal-Majott, taħt il-ġurisdizzjoni tal-Unjoni Ewropea (ĠU L 167, 6.6.2014, p. 1).

      (3)  Il-Ftehim ġie ppubblikat fil-ĠU L 167, 6.6.2014, p. 4 flimkien mad-Deċiżjoni dwar l-iffirmar.

      (4)  Id-data tad-dħul fis-seħħ tal-Ftehim ser tiġi ppubblikata f'Il-Ġurnal Uffiċjali tal-Unjoni Ewropea mis-Segretarjat Ġenerali tal-Kunsill.

      ANNESS

         Ambitu tal-għoti tas-setgħa u l-proċedura għall-istabbiliment tal-pożizzjoni tal-Unjoni fil-Kumitat Konġunt

                  1.

                  Il-Kummissjoni għandha tkun awtorizzata tinnegozja mar-Repubblika tas-Seychelles u tiftiehem, fejn ikun xieraq u sakemm tkun konformi mal-paragrafu 3 ta' dan l-Anness, taqbel mal-modifiki tal-Ftehim fir-rigward tal-kwistjonijiet li ġejjin:

                              (a)

                              rivalutazzjoni u aġġustament tal-opportunitajiet tas-sajd b'konformità mal-Artikolu 9 tal-Ftehim;

                              (b)

                              reviżjoni tad-dispożizzjonijiet tekniċi tal-Ftehim u tal-Anness, inkluża reviżjoni tar-regoli tekniċi dwar il-VMS skont il-punt 10 tal-Appendiċi 6 tal-Anness tal-Ftehim.

                  2.

                  Fil-Kumitat Konġunt stabbilit taħt l-Artikolu 8 tal-Ftehim, il-Kummissjoni għandha:

                              (a)

                              taġixxi f'konformità mal-għanijiet tal-Unjoni fi ħdan il-qafas tal-PKS;

                              (b)

                              tkun konformi mal-Konklużjonijiet tal-Kunsill tad- 19 ta' Marzu 2012 dwar Komunikazzjoni dwar id-dimensjoni esterna tal-Politika Komuni tas-Sajd;

                              (c)

                              tippromwovi pożizzjonijiet li huma konsistenti mar-regoli rilevanti adottati mill-Organizzazzjonijiet Reġjonali tal-Ġestjoni tas-Sajd.

                  3.

                  Meta deċiżjoni dwar il-modifiki għall-Ftehim imsemmija fil-paragrafu 1 hija prevista li tiġi adottata waqt Laqgħa tal-Kumitat Konġunt, għandhom jittieħdu l-passi meħtieġa sabiex il-pożizzjoni li għandha tiġi espressa f'isem l-Unjoni, tieħu kont tal-informazzjoni l-aktar reċenti dwar l-istatistika, dik bijoloġika u informazzjoni rilevanti oħra mibgħuta lill-Kummissjoni Ewropea.
                  Għal dan il-għan u abbażi ta' dik l-informazzjoni, dokument preparatorju li jistabbilixxi d-dettalji tal-pożizzjoni prevista tal-Unjoni għandu jintbagħat mis-servizzi tal-Kummissjoni, fi żmien suffiċjenti qabel il-Laqgħa rilevanti tal-Kumitat Konġunt, lill-Kunsill jew lill-korpi preparatorji tiegħu għall-kunsiderazzjoni u l-approvazzjoni.
                  Jekk, matul laqgħat ulterjuri, inkluż dawk fuq il-post, ikun impossibbli li jintlaħaq qbil sabiex il-pożizzjoni tal-Unjoni tieħu kont ta' elementi ġodda, il-kwistjoni għandha tiġi rreferuta lill-Kunsill jew lill-korpi preparatorji tiegħu.
                  Il-Kummissjoni hija mistiedna tieħu l-passi meħtieġa, fi żmien debitu, bħala segwitu għad-deċiżjoni tal-Kumitat Konġunt, inkluż, fejn adegwat, tippubblika d-deċiżjoni rilevanti f'Il-Ġurnal Uffiċjali tal-Unjoni Ewropea u tippreżenta kwalunkwe proposta meħtieġa għall-implimentazzjoni tad-deċiżjoni.


title: 2011/233/UE: Deċiżjoni tal-Parlament Ewropew u tal-Kunsill tal- 5 ta’ April 2011 dwar il-mobilizzazzjoni tal-Fond Ewropew ta’ Aġġustament għall-Globalizzazzjoni b’konformità mal-punt 28 tal-Ftehim Interistituzzjonali tas- 17 ta’ Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-amministrazzjoni finanzjarja tajba (applikazzjoni FEAG/2010/010 CZ/Unilever mir-Repubblika Ċeka)

text:
               13.4.2011

               MT

               Il-Ġurnal Uffiċjali tal-Unjoni Ewropea

               L 98/13

         DEĊIŻJONI TAL-PARLAMENT EWROPEW U TAL-KUNSILL
   tal-5 ta’ April 2011
   dwar il-mobilizzazzjoni tal-Fond Ewropew ta’ Aġġustament għall-Globalizzazzjoni b’konformità mal-punt 28 tal-Ftehim Interistituzzjonali tas-17 ta’ Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-amministrazzjoni finanzjarja tajba (applikazzjoni FEAG/2010/010 CZ/Unilever mir-Repubblika Ċeka)
   (2011/233/UE)
   IL-PARLAMENT EWROPEW U L-KUNSILL TAL-UNJONI EWROPEA,
   Wara li kkunsidraw it-Trattat dwar il-Funzjonament tal-Unjoni Ewropea,
   Wara li kkunsidraw il-Ftehim Interistituzzjonali tas-17 ta’ Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-amministrazzjoni finanzjarja tajba (1), u b’mod partikolari l-punt 28 tiegħu,
   Wara li kkunsidraw ir-Regolament (KE) Nru 1927/2006 tal-Parlament Ewropew u tal-Kunsill tal-20 ta’ Diċembru 2006 li jistabbilixxi l-Fond Ewropew ta’ Aġġustament għall-Globalizzazzjoni (2), u b’mod partikolari l-Artikolu 12(3) tiegħu,
   Wara li kkunsidraw il-proposta mill-Kummissjoni Ewropea,
   Billi

               (1)

               Il-Fond Ewropew ta’ Aġġustament għall-Globalizzazzjoni (FEAG) ġie stabbilit biex jipprovdi appoġġ addizzjonali għall-ħaddiema li spiċċaw issensjati b’konsegwenza ta’ bidliet strutturali kbar fix-xejriet kummerċjali dinjin minħabba l-globalizzazzjoni u biex jgħinhom jiġu integrati mill-ġdid fis-suq tax-xogħol.

               (2)

               L-ambitu tal-FEAG twessa’ għall-applikazzjonijiet mressqa mill-1 ta’ Mejju 2009 biex jinkludi sostenn lill-ħaddiema li jitilfu l-impjieg b’riżultat dirett tal-kriżi finanzjarja u ekonomika globali.

               (3)

               Il-Ftehim Interistituzzjonali tas-17 ta Mejju 2006 jippermetti l-mobilizzazzjoni tal-FEAG taħt il-limitu massimu annwali ta’ EUR 500 miljun.

               (4)

               Ir-Repubblika Ċeka ressqet applikazzjoni fl-24 ta’ Marzu 2010 għall-mobilizzazzjoni tal-FEAG, fir-rigward ta’ sensji fl-intrapriża Unilever ČR spol.s r.o. u ssupplimentatha b’tagħrif addizzjonali sal-20 ta’ Settembru 2010. Din l-applikazzjoni tikkonforma mar-rekwiżiti sabiex jiġu ddeterminati l-kontribuzzjonijiet finanzjarji kif stabbilit fl-Artikolu 10 tar-Regolament (KE) Nru 1927/2006. Il-Kummissjoni, għalhekk, tipproponi li jiġi mobilizzat l-ammont ta’ EUR 323 820.

               (5)

               Il-FEAG għandu, għalhekk, jiġi mmobilizzat sabiex jipprovdi kontribuzzjoni finanzjarja għall-applikazzjoni mressqa mir-Repubblika Ċeka,

         ADOTTAW DIN ID-DEĊIŻJONI:
   Artikolu 1
   Għall-baġit ġenerali tal-Unjoni Ewropea għas-sena finanzjarja 2011, il-Fond Ewropew ta’ Aġġustament għall-Globalizzazzjoni FEAG għandu jiġi mmobilizzat biex jipprovdi s-somma ta’ EUR 323 820 f’approprjazzjonijiet għall-impenji u f’approprjazzjonijiet għall-ħlasijiet.
   Artikolu 2
   Din id-Deċiżjoni għandha tiġi ppubblikata f’Il-Ġurnal Uffiċjali tal-Unjoni Ewropea.

      Magħmul fi Strasburgu, il-5 ta’ April 2011.

            Għall-Parlament Ewropew

            Il-President

         J. BUZEK

            Għall-Kunsill

            Il-President

         GYŐRI E.

      (1)  ĠU C 139, 14.6.2006, p. 1.

      (2)  ĠU L 406, 30.12.2006, p. 1.


title: 2008/435/KE: Deċiżjoni tal-Kunsill tas- 6 ta’ Ġunju 2008 li taħtar żewġ membri Franċiżi tal-Kumitat tar-Reġjuni

text:
               12.6.2008

               MT

               Il-Ġurnal Uffiċjali ta’ l-Unjoni Ewropea

               L 153/35

         DEĊIŻJONI TAL-KUNSILL
   tas-6 ta’ Ġunju 2008
   li taħtar żewġ membri Franċiżi tal-Kumitat tar-Reġjuni
   (2008/435/KE)
   IL-KUNSILL TA’ L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 263 tiegħu,
   Wara li kkunsidra l-proposta tal-Gvern Franċiż,
   Billi:

               (1)

               Fl-24 ta’ Jannar 2006, il-Kunsill adotta d-Deċiżjoni 2006/116/KE (1) li taħtar il-membri u l-membri supplenti tal-Kumitat tar-Reġjuni għall-perijodu mis-26 ta’ Jannar 2006 sal-25 ta’ Jannar 2010.

               (2)

               Żewġ postijiet ta’ membru tal-Kumitat tar-Reġjuni tbattlu b’riżultat tat-tmiem tal-mandati tas-Sur Alfred ALMONT u tas-Sur Olivier BERTRAND,

         IDDEĊIEDA KIF ĠEJ:
   Artikolu 1
   Huma b’dan maħturin fil-Kumitat tar-Reġjuni bħala membri għall-bqija tal-mandat, jiġifieri sal-25 ta’ Jannar 2010:

               —

               Is-Sur Alfred ALMONT, Conseiller municipal de Schoelcher (bidla fil-mandat),

               —

               Is-Sur Olivier BERTRAND, Conseiller municipal de Saint-Sylvain de Bellegarde (bidla fil-mandat).

         Artikolu 2
   Din id-Deċiżjoni għandha tidħol fis-seħħ mill-jum ta’ l-adozzjoni tagħha.

      Magħmul fil-Lussemburgu, 6 ta’ Ġunju 2008.

            Għall-Kunsill

            Il-President

         A. VIZJAK

      (1)  ĠU L 56, 25.2.2006, p. 75.


title: Id-Deċiżjoni tal-Kunsill tat-22 ta’ Jannar 2001 li tistabbilixxi l-Kumitat tal-Politika u s-Sigurtà

text:
18/Vol. 1             MT                              Il-Ġurnal Uffiċjali ta’ l-Unjoni Ewropea                                             159

32001D0078

L 27/1                                      IL-ĠURNAL UFFIĊJALI TAL-KOMUNITAJIET EWROPEJ                                            30.1.2001

                                                          ID-DEĊIŻJONI TAL-KUNSILL
                                                              tat-22 ta’ Jannar 2001
                                                li tistabbilixxi l-Kumitat tal-Politika u s-Sigurtà

                                                                   (2001/78/PESK)

IL-KUNSILL TA’ L-UNJONI EWROPEA,                                             IDDEĊIEDA DAN LI ĠEJ:

Wara li kkunsidraw it-Trattat dwar l-Unjoni Ewropea u
                                                                                Artikolu 1
partikolarment l-Artikolu 28(1),
                                                                             Kumitat tal-Politika u s-Sigurtà (PSC) (minn hawn ‘il quddiem
Wara li kkunsidraw it-Trattat li jistabbilixxi l-Komunità Ewropea            imsejjaħ il-Kumitat) għandu jkun stabbilit bħala formazzjoni
u partikolarment l-Artikolu 207 tiegħu,                                      permanenti tal-Kumitat kif imsemmi fl-Artikolu 25 tat-Trattat.

Filwaqt illi jiġbed l-attenzjoni għall-Artikolu 25 tat-Trattat fuq
                                                                                Artikolu 2
l-Unjoni Ewropea,
                                                                             Ir-rwol, il-modalitajiet u l-funzjonijiet tal-Kumitat huma definiti
Billi:                                                                       fl-Anness, li jirriproduċi l-Anness III mar-rapport tal-President
                                                                             approvat mill-Kunsill Ewropew ta’ Nizza.
(1)      Il-Kunsill Ewropew f’Helsinki qabel in prinċipju li jistabbi-
         lixxi Kumitat tal-Politika u s-Sigurtà u, fuq il-bażi ta’ dawn
                                                                                Artikolu 3
         il-konklużjonijiet, Kumitat tal-Politika u s-Sigurtà tempo-
         ranju      ġie    stabbilit     bid-Deċiżjoni      tal-Kunsill      Din id-Deċiżjoni għandha tkun effettiva mid-data ta’ meta tiġi
         2000/143/PESK (1).                                                  adottata.

(2)      Il-Kunsill Ewropew f’Nizza tas-7 sal-11 ta’ Diċembru 2000
         wasal għal qbil fuq l-istabbiliment tal-Kumitat tal-Politika                                    Artikolu 4
         u s-Sigurtà permanenti, kif ukoll stabbilixxa r-rwol,               Din id-Deċiżjoni għandha tkun ippubblikata fil-Ġurnal Uffiċjali.
         il-modalitajiet u l-funzjonijiet tiegħu.
                                                                             Magħmula fi Brussell, fit-22 ta’ Jannar 2001.
(3)      Skond linji gwida tal-Kunsill Ewropew ta’ Nizza, dan
         il-Kumitat għandu jkun lest biex jibda xogħlu.                                                         Għall-Kunsill

(4)      Il-prinċipju ta’ rappreżentazzjoni waħda ta’ l-Istati Membri                                            Il-President
         fl-Unjoni għandha tkun rispettata fl-intier tagħha,                                                      A. LINDH

(1) Deċiżjoni tal-Kunsill 2000/143/CFSP ta’ l-14 ta’ Frar 2000 li jistab-
    bilixxi l-Kumitat tal-Politikà u s-Sigurtà temporanju (ĠU L 49, tat-
    22.2.2000, p. 1).
 ---pagebreak--- 160        MT                                Il-Ġurnal Uffiċjali ta’ l-Unjoni Ewropea                                                  18/Vol. 1

                                                               L-ANNESS

                                          KUMITAT GĦALL-POLITIKA U S-SIGURTÀ

      L-approċċ adottat f’Helsinki jagħmel il-PSC il-pern tas-sigurtà u d-difiża politika Ewropea (ESDP) u tal-Politika
      barranija u ta’ sigurtà komuni (PESK): “Il-PSC għandha titratta ma’ kull aspett tal-PESK, inkluż il-CESDP……”. Mingħajr
      preġudizzju għall-Artikolu 207 tat-Trattat li jistabbilixxi l-Komunità Ewropea, il-PSC għandha tieħu rwol importanti
      fid-definizzjoni u l-monitoraġġ tar-reazzjoni ta’ l-UE f’kaz ta’ kriżi.
      Il-PSC għandu jieħu ħsieb il-kompiti kollha definiti fl-Artikolu 25 tat-Trattat dwar l-Unjoni Ewropea (TEU). Jista’
      jissejjaħ fil-format ta’ Direttur Politiku.
      Wara li kkonsultaw il-Presidenza u mingħajr preġudizzju għall-Artikolu 18 tat-TEU, is-Segretarju
      Ġenerali/r-Rappreżentant Għoli għall-PESK jista’ jippresjedi l-PSC, speċjalment fil-każ ta’ kriżi.

      1.   Il-PSC għandu partikolarment:
           (a) iżomm ruħu aġġornata mas-sitwazzjoni internazzjonali fis-setturi li jaqgħu fil-politika estera u ta’ sigurtà
               komuni, jgħin biex jiddefinixxi politiki billi jipprepara “opinjonijiet” għall-Kunsill, jew fuq it-talba tal-Kunsill
               jew fuq l-inizjattiva tiegħu stess, u jagħmel monitoraġġ fuq l-implimentazzjoni tal-politiki miftiehma, dan
               kollu mingħajr preġudizzju għall-Artikolu 207 tat-Trattat li jistabbilixxi l-Komunitajiet Ewropej u tal-poteri
               tal-Presidenza u tal-Kummissjoni;
           (b) jeżamina l-oqsma ta’ l-abbozz tal-konklużjonijiet tal-GAC li fihom huwa involut;
           (ċ) jipprovdi linji ta’ gwida għal Kumitati oħra fuq kwistjonijiet li jaqgħu taħt il-PESK;
           (d) iżomm konnessjoni privileġġata mas-Segretarju Ġenerali/r-Rappreżentant Għoli (SG/HR) u r-rapprezentanti
               speċjali;
           (e) jibgħat linji ta’ gwida lill-Kumitat Militari; jirċievi l-opinjonijiet u r-rakkomandazzjonijiet tal-Kumitat Militari.
               Il-President tal-Kumitat Militari (EUMC), li jżomm il-kuntatt ma’ l-Impjegati Militari ta’ l-Unjoni Ewropea
               (EUMS), jieħu sehem, fejn hu neċessarju, fil-laqgħat tal-PSC;
           (f) jirċievi informazzjoni, rakkomandazzjonijiet u opinjonijiet mill-Kumitat għat-Tmexxija ta’ Kriżi mill-Aspett
               Ċivili u jibgħatlu linji ta’ gwida fuq kwistjonijiet li jaqgħu taħt il-PESK;
           (g) jikkoordina, jissorvelja u jagħmel monitoraġġ fuq il-kwistjonijiet tal-PESK f’diversi Partiti tal-Ħidma, li lilhom
               jista’ jibgħat linji ta’ gwida u li għandu jeżamina r-rapporti tagħhom;
           (h) imexxi d-djalogu politiku fil-kapaċità tiegħu stess u fil-forom stabbiliti fit-Trattat;
           (i) jipprovdi forum privileġġat għal djalogu fuq l-ESPD mall-ħmistax u mas-sitta kif ukoll man-NATO skond
               l-arranġamenti stabbiliti fid-dokumenti relevanti;
           (j) taħt il-patroċinju tal-Kunsill, għandu tieħu responsabbiltà għad-direzzjoni politika ta’ l-iżvilupp
               tal-kapaċitajiet militari, waqt illi jikkonsidra t-tip ta’ kriżi li għaliha l-Unjoni tixtieq tirreaġixxi. Bħala parti
               mill-iżvilupp tal-kapaċitajiet militari, l-PSC għandu jirċievi l-opinjoni tal-Kumitat Militari assistit
               mill-Impjegati Militari Ewropej.

      2.   Barra dan, fil-kaz ta’ kriżi l-PSC huwa l-korp tal-Kunsill li jieħ ħsieb is-sitwazzjonijiet ta’ kriżi u jeżamina
           l-possibilitajiet kollha li jistgħu jkunu kkunsidrati bħala r-risposta ta’ l-Unjoni fil-qafas istituzzjonali wieħed u bla
           ħsara għall-proċeduri ta’ deċiżjoni u implimentazzjoni ta’ kull kolonna. Għalhekk huma l-Kunsill, li x-xogħol
           preparatorju tiegħu hu magħmul minn Coreper, u l-Kummissjoni biss li għandhom il-poter, kull wieħed fis-setturi
           tal-kompetenza proprja u skond il-proċeduri stabbiliti mit-Trattati, li jieħdu deċizjonijiet vinkolanti legalment.
           Il-Kummissjoni teżerċita r-responsabbiltà u l-poter ta’ inizjattiva tagħha taħt it-Trattati. Coreper jeżerċita r-rwol
           mogħti lilu mill-Artikolu 207 tat-Trattat li jistabbilixxi l-Komunitajiet Ewropej u mill-Artikolu 19 tar-regoli ta’
           proċedura tal-Kunsill. Għal dan il-għan, għandu jkun informat f’ħin xieraq mill-PSC.
           F’sitwazzjoni ta’ kriżi, l-koordinazzjoni bejn dawn iż-żewġ korpi hija speċjalment neċessarja u tkun assigurata
           partikolarment:
           (a) bil-parteċipazzjoni, fejn neċessarja, tal-President tal-PSC fil-laqgħat tal-Coreper;
           (b) mir-rwol tal-Kunsilliera għar-Relazzjonijiet Barranin li għandhom il-funzjoni li jżommu koordinazzjoni
               effettiva u permanenti bejn id-diskussjonijiet tal-PESK u dawk f’kolonni oħra (l-Anness mal-konklużjonijiet
               tal-Kunsill tal-11 ta’ Mejju 1992).
           Biex jipprepara r-reazjoni tal-UE għall-kriżi, huwa għall-PSC li għandu jipproponi lill-Kunsill l-għanijiet politiċi
           li għandhom jiġu segwiti mill-Unjoni u li jirrakommanda lista koeżiva ta’ possibilitajiet li jkunu mmirati biex
           jikkontribwixxu għas-soluzzjoni tal-krizi. Jista’ b’mod partikolari jirrakommanda lill-Kunsill li jadotta azzjoni
           konġunta. Mingħajr preġudizzju għar-rwol tal-Kummissjoni, għandu jissorvelja l-implimentazzjoni tal-miżuri
           adottati u jagħmel stima ta’ l-effetti tagħhom. Il-Kummissjoni għandha tinforma lill-PSC tal-miżuri li adottat jew
           li qed tikkunsidra li tadotta. L-Istati Membri għandhom jinfurmaw lill-PSC tal-miżuri li adottaw jew li qed
           jikkunsidraw li jadottaw fil-livell nazzjonali.
           Il-PSC jeżerċita “l-kontroll politiku u d-direzzjoni strateġika” tar-risposta militari ta’ l-UE għall-kriżi. Għal dan
           il-għan, fuq il-bażi tar-rakkomandazzjonijiet u l-opinjonijiet tal-Kumitat Militari, għandu jikkunsidra
           partikolarment l-elementi essenzjali(l-għażliet strateġiċi militari li jinkludu l-kmand, il-kunċetti u l-pjanijiet
           operazzjonali) li għandhom jingħataw lill-Kunsill.
 ---pagebreak--- 18/Vol. 1   MT                              Il-Ġurnal Uffiċjali ta’ l-Unjoni Ewropea                                                161

            Il-PSC għandu r-rwol importanti li jkattar il-konsultazzjoni, partikolarment bejn in-NATO u terzi stati oħra
            involuti.
            Fuq il-bażi tal-proċeduri tal-PSC, is-Segretarju Ġenerali/r-Rappreżentant Ġħoli għandu jidderiġi l-attivitajiet
            taċ-Ċentru tas-Sitwazzjoni. Dan ta’ l-aħħar għandu jsostni lill-PSC u jipprovdieh bl-intelliġenza xierqa
            għall-amministrazzjoni ta’ kriżi.
            L-arranġamenti li ġejjin għandhom jittieħdu biex jgħinu lill-PSC sabiex jassigura “l-kontroll politiku u d-direzzjoni
            strateġika” sħiħa ta’ l-operazzjoni ta’ l-amministrazzjoni ta’ kriżi militari:
            (a) bl-għan illi tibda operazzjoni l-PSC għandu jibgħat rakkomandazzjoni lill-Kunsill bbażata fuq l-opinjonijiet
                tal-Kumitat Militari skond il-proċeduri preparatorji tal-Kunsill. Fuq dik il-bażi l-Kunsill jiddeċiedi li jibda
                iħaddem l-operazzjoni fl-ambitu ta’ azzjoni konġunta;
            (b) skond l-Artikoli 18 u 26 tat-TEU, l-azzjoni konġunta għandha tistabbilixxi, partikolarment, ir-rwol
                tas-Segretarju Ġenerali/r-Rappreżentant Għoli fl-implimentazzjoni tal-miżuri li jaqgħu taħt “il-kontroll
                politiku u d-direzzjoni strateġika” eżerċitata mill-PSC. Għal dawn il-miżuri s-Segretarju
                Ġenerali/r-Rappreżentant Għoli għandu jimxi bil-kunsens tal-PSC. Fil-kaz illi deċiżjoni ġdida tal-Kunsill tkun
                xierqa, tista’ tintuża l-proċedura sempliċi bil-miktub (L-Artikolu 12(4) tar-Regoli tal-Proċedura tal-Kunsill);
            (ċ) waqt l-operazzjoni, l-Kunsill għandu jkun infurmat permezz ta’ rapporti tal-PSC ippreżentati mis-Segretarju
                Ġenerali/r-Rappreżentant Għoli fil-kapaċità tiegħu bħala President tal-PSC.